Genero-irizpideak dituzten kontratuen pleguen bilduma: Exekuzio baldintzak - Berdintasuna politika publikoetan | Emakunde\nGenero-irizpideak dituzten kontratuen pleguen bilduma: Exekuzio baldintzak - Ber...\nGenero-irizpideak dituzten kontratuen pleguen bilduma: Exekuzio baldintzak\nMugikortasun Plan Gidaria (PDF, 563 KB) - Gaztelaniaz\n33.3. Emakumeen eta gizonen arteko berdintasunaren inguruko baldintza bereziak:\n33.3.1. Kontratua betetzerakoan, enpresa kontratistak edo azpikontratistak emakumeen eta gizonen berdintasuna bermatuko du tratuan, enplegua lortzeko aukeran, sailkapen profesionalean, sustapenean, iraunkortasunean, prestakuntzan, iraungitzean, ordainsarietan, lan-kalitatean eta -egonkortasunean, lanaldiaren iraupenean eta antolaketan. Halaber, kontratua betetzerakoan, enpresa kontratistak edo azpikontratistak betetzeari loturiko pertsonen bizitza pertsonala, familiakoa eta lanekoa bateratu ahal izateko neurriak hartuko ditu.\n33.3.2. Halaber, 10 langile baino gehiagoko enpresa kontratistek edo azpikontratistek sexu-jazarpena eta sexuagatiko jazarpena saihesteko neurriak hartzea bermatuko dute kontratua betetzeari loturiko emakumezko langileei dagokienez, baita jardunbide egokien kodeak prestatu eta zabaltzea, informazio-kanpainak eta prestakuntza-ekintzak egitea eta prozedura zehatzak ezartzea ere, halakoak saihesteko eta jazarpena jasan dutenek aurkeztutako salaketa edo erreklamazioak bideratzeko.\n33.3.3. Kontratua gauzatzeko, langile gehiago behar izanez gero, eta enpresa kontratistak edo azpikontratistak emakumeen ordezkaritza desorekatua badu plantillan, kontratua gauzatzerakoan, epe osoan, gutxienez, emakume-kontratazio bat egin beharko du, edo emakume-kontratazio behin-behineko bat behin betiko bihurtu beharko du. Plantilla desorekatutzat hartuko da emakumeen ordezkaritza edo presentzia plantillaren guztizkoaren %40 baino gutxiago duena.\nRecogida y tratamiento básico de la información de la encuesta sobre necesidades y demanda de vivienda en la Comunidad Autónoma de Euskadi 2010 (PDF, 100 KB) - Gaztelaniaz\nInmigrazioaren I Foru-planaren jarraipenerako eta Bizikidetza eta Kulturarteko Foru Kontseiluarendinamizaziorako plegua (PDF, 51 KB) - Gaztelaniaz\n8. Kontratistaren betebeharrak. Hizkuntzaren erabilera ez-sexista bermatzea igorritako agiri guztietan, Emakumeen eta Gizonen Berdinasunerako otsailaren 18ko 4/2005 Legea betetzeko. Lege horren babespean, argitaratzen diren irudietan pertsonak ez dira giza duintasun handiagoz edo txikiagoz agertuko euren sexuaren arabera, ez dira sexu objektu soil gisa agertuko eta ez da erabiliko estereotipo sexistarik eta genero rol eta identitateen dibertsifikazio sexuala bultzatuko da.\nContratación del servicio de viajes dentro del programa Adineko del Departamento de Acción Social durante el año 2012 (PDF, 870 KB) - Gaztelaniaz\nAsistencia técnica para la gestión de las operaciones con cofinanciación del FEDER Y FSE (PDF, 384 KB) - Gaztelaniaz\nExplotación de la gestión integral del Albergue Juvenil de La Arboleda (PDF, 365 KB) - Gaztelaniaz\nDPliego de prescripciones técnicas que han de regir la contratación de un servicio de actividades de educación ambiental y de recepción de visitantes en los Centros de Interpretación de los Parques Naturales de Bizkaia (Urkiola, Gorbeia y Armañón) (PDF, 1 KB) - Gaztelaniaz\nKirol Etxearen kudeaketaren kontratazioa (PDF, 264 KB)\ne) Hizkuntzaren eta irudien erabilera ez sexista egitea sortzen diren agiri eta euskarrietan.\nf) Generoaren ikuspegia kontuan izatea kontratua egikaritzea sortzen diren txosten, idatzi, datu bilketa, estatistika eta abarretan.\nKiroletako eskulde bulegoetan arreta emateko zerbitzuak kontratatzea (PDF, 264 KB)\nKirolgi Fundazioaren kudeaketarako kontratazioa (PDF, 146 KB)\n- Hizkuntzaren eta irudien erabilera ez sexista egitea sortzen diren agiri eta euskarrietan.\n- Generoaren ikuspegia kontuan izatea kontratua egikaritzea sortzen diren txosten, idatzi, datu bilketa, estatistika eta abarretan.\nKirol praktikarako materialaren hornikuntza kontratatzea (PDF, 247 KB)\n2013ko uztailaren 17ko 4/2013 FORU ARAUA, Foru Sektore Publikoko obra kontratuetan klausula sozialak txertatzekoa (PDF, 270 KB)\n2.B. Izaera sozialeko betebeharrak:\n1. Enpresa esleipedunak prestazioa egiterakoan lan merkatuan emakumeen eta gizonen arteko aukera berdintasuna sustatzeko neurriak aplikatu beharko ditu, 2007ko martxoaren 22ko 3/2007 Lege Organikoak, Emakumeen eta Gizonen Benetako Berdintasunerakoak, aurreikusitakoaren arabera. Neurri horien artean hartu behar da, ezinbestean, berdintasun egitasmo bat prestatzea eta aplikatzea, baldin eta esleipen hartzaileak lehendik ez badu 250 langile baino gutxiago dituelako eta, ondorioz, ez dagoelako horretara derrigortuta 3/2007 Legeko 45. artikuluaren arabera. Berdintasun egitasmoak aukera berdintasuna sustatzeko jarduketak aurreikusi ditzake, besteak beste, ondorengo arloetan: okupazio, sustapen eta prestakuntzaren aukera; sailkapen profesionala, ordainsariak, lansaioaren antolaketa; bizitza pertsonala, familiakoa eta lana alkarren artean bateragrri egiteko neurriak hartzea; eta jazarpen sexualari eta sexu arrazoiarengatikoari aurre egiteko neurriak hartzea. Egitasmo hori kontratua esleitzen denetik gehienez 4 hilabeteko epean prestatu behar da, aipatutako lege organikoaren edukia kontuan hartuta.\n2. Kontratistak, edo azpikontratistak, Kontratu honi atxikitako langileen bzitza pertsonala, familiakoa eta lana elkarren artean bateragarri egitea ahalbidetzeko neurriak ezarri behar ditu.\n3. Kontratua gauzatzeko langile berriak kontratatu behar badira eta empresa kontratistak edo azpi-kontratistak desoreka badauka emakumeen eta gizonen artean, kontratua gauzatzeko, eta gauzatzen den aldi osorako, emakumea kontratatu beharko du edo, behintzat, emakume bat aldi baterako kontratatuta badu, mugagabe kontratatu beharko du. Langile talde desorekatua izango da langile guztien artean emakumeak % 40 baino gutxiago badira.\nSOCIEDAD ANÓNIMA DE GESTIÓN DEL PATRIMONIO CULTURAL EDIFICADO DE ÁLAVA SOZIETATEA\nGesaltza Añanako hirigunean termita-izurritea detektatzeko eta desagerrarazteko lanen kontratazioa (PDF, 150 KB) - Gaztelaniaz\nExplotación del Albergue Turístico (PDF, 182 KB) - Gaztelaniaz\nLimpieza urbana y recogida de residuos (PDF, 1 KB) (Katalanez)\nERP Sage X3ren modulu ekonomiko-finantziarioa ezartzeko kontratua (PDF, 959 KB)\nHonako printzipio hauek betetzko konpromisoa.tratu berdina, aukera berdintasuna, dibertsitatea eta ezberdintasuna errespetatzea langile guztien artean (3.artikulua).\n- Haien jardunetan genero-ikuspegia integratzeko, ekintza positiboa bultzatzeko, sexuaren araberako rolak et estereotipoak desagerrarazteko konpromisoa (3. artikulua).\n- Zuzendaritza-organoetako eta organo kolgiatuetako kide izateko pertsonak izendatzerakoan, izendatutakoen artean trebakuntza, gaitasun eta prestakuntza egoia duten emakumeen eta gizonen ordezkaritza orekatua izateko konpromisoa (23. artikulua).\n- Estatistika eta azterlanak prestatzerakoan, genero-ikuspegia kontuan hartzeko konpromisoa, sexuaren araberako datuak bldu eta aurkeztuz (6. artikulua).\n- Sortzen dituzten dokumentu eta euskarrietan hizkera eta irudi sexista ez erabiltzek konpromisoa (18.4 artikulua).\nContratación del suministro de energía eléctrica a los distintos puntos de consumo, de los que es titular el ayuntamiento de Munitibar, mediante fuentes de producción energéticas renovables y seguras para las personas como para las poblaciones, con condiciones especiales de ejecución (PDF, 1 MB) - Gaztelaniaz\nContratación de las obras de "pavimentación y renovación de servicios de la Calle Mor de Fuentes", por procedimiento abierto (PDF, 1.5 MB) - Gaztelaniaz


Memoriaren ertzak | Kultura | GARA\nAimar Elosegi Ansa «Moio» gazte transexualaren suizidioari heldu dio Kattalin Minerrek eta gaur egunera ekarri du, birgizarteratu, hamabi urte igaro eta gero. «Moio. Gordetzea ezinezkoa zen» berreskurapen ariketa bat da, literariotasunetik harago doana, eta orain Tene Mujika bekaren ondotik argitaratua. Memoriaren ertzak batu ditu liburuan ezezagutzaren eta transmisioaren hutsak bete eta auzia isiltasunetik erreskatatzeko intuizioari segika.\nEz da nobela bat edo fikzio bat. Literatura lanetatik harago doan liburua da. Kattalin Minerrek (Hernani, 1988) berak aitortzen du. Gertutik egokitu zitzaion Aimar Elosegi Ansa Moioren heriotza bizitzea. Laguna zuen.\nDuela hamabi urte bere buruaz egin zuen gazte hernaniarra zen Moio. Transexuala. Eta heriotzak astindua eragin zuen gizartearengan. Baina isilunea iritsi zen ondoren.\nMinerrek berak kontatu zuen. «Bere heriotzaren hamargarren urteurrenean ez nuen ezer egiteko beharrik sentitu. Ez omenaldirik, ez lore eskaintzarik. Doluaren amaiera iradoki zezakeen». Baina ez. Hilabete gutxira ondoeza sortu zitzaion idazle eta feminista hernaniarrari, kezkak, erantzunik gabeko galderak. «Gaia plano intimora pasa zen eta transmisioa ez zen bermatzen ari».\nDebako Udalak eta Elkar argitaletxeak deitzen duten Tene Mujika bekara aurkeztu zuen proiektua 2017an eta 2018an berari esleitu zioten. Atzo Donostian aurkeztutako “Moio. Gordetzea ezinezkoa zen” liburua urtebetean egindako bide horren emaitza da.\nBederatzi pertsonarekin egindako elkarrizketen ondorio da lana, nahiz jende gehiagorekin hizketaldiak izan dituen idazleak. Halere, helburua ez da izan Elosegiren biografia bat idaztea, haren heriotza birgizarteratzea baizik, eta haren gainetik irakurketa politikoak ere plazaratzea. «Ez dut nire hipotesiak baieztatzen edo gezurtatzen jardun, baizik bere ingurukoen bizipenak eta gogoetak batu ditut».\n«Oso liburu intuitiboa» dela defendatu zuen Minerrek, eta senari jarraiki egituratu du liburuaren hezurdura. «Konturatu nintzen asko neukala entzuteko. Garrantzitsuena ez zen nire ahotsa, besteena baizik. Ahots desberdinak posizionamendu desberdinetatik». Memoriaren ertz desberdinen batura da “Moio. Gordetzea ezinezkoa zen”, eta begirada poliedriko hori elikatu du hainbat elkarrizketaturen jariotik. Liburuak testigantza ugari biltzen ditu: Ander Elosegirena (Moioren anaia), bere lagun taldearena eta ikuspegi politikoago eta kulturalagoa ematen lagundu dietenena, Josebe Iturrioz Medeakeko aktibistarena edo Maialen Lujanbio bertsolariarena, kasu. «Medeak-ek garai hartan heriotzari izaera politikoa eman zion, hau da, transfobiaren ondoriozko heriotza bat izan zela, eta hori ere zor nien».\nMoio eta bera elkartzen zituen lagunartea ere batu du elkarrizketetan. «Lagun artean behar izan dugu ez hitz egitea. Baina komentatu nienean zertan nenbilen eta zein zen nire asmoa, bat-batean ordura arte hitz egin ez genituen gauzez hitz egiten hasi ginen. Hustuketa bat izan zen».\nAimar Elosegiren kasuari jarraipena eman dio denboran Minerrek, gaur egungo gazte transexual baten lekukotza jasoz. «Zenbat aldatu da egoera Euskal Herrian? Gizarte bizigarri bat bada transexualentzat? Zer baldintzatan bizi dira? Ekai Lersundiren heriotza kolpe handia izan zen niretzat eta konfirmatu zidan ez ginela jendarte bizigarri batean bizi. Argi ikusi nuen gazte transexual bat elkarrizketatu nahi nuela».\nArazoa gizartearena da\nDuela hamabi urte, Aimar Elosegiren heriotzaren ondorenetan egindako hileta zibilera itzuli zen Miner. Eta liburuan bildu duen esaldi bat berreskuratu zuen, ekitaldian parte hartu zuen pertsona batek ahoratutakoa. «‘... urte batzuk barru tabu hori gainditzean, gure herrian aitzindari bat izan zela gogoratu’. Eta ez ginen gogoratzen ari».\nHamarkada baten ondoren egoera nola ikusten duen galdetuta, Minerrek aipatu zuen bere ustez «ikusgarritasunean asko hobetu da, ezagutza minimo bat badago. Brayanek dio babesa, errespetua, tolerantzia badagoela, baina ezezagutza oso handia dela oraindik».\nEta jarraitu zuen: «Ezin dugu jarraitu pentsatzen arazoa trans pertsona horiengan dagoela. Arazoa sailkapen binarioa egiten duen gizartearena da. Arazoa gorputz horietatik deszentralizatu behar da. Transak ondo iruditzen zaizkigu, gizonak oso gizon eta emakumeak oso emakume diren artean. Erdikoak molestatu egiten digu eta arazoa gizartean dago».\nIgandean trans bertso-saioa antolatu dute Hernanin Maialen Lujanbio, Eli Pagola, Beñat Gaztelumendi, Miren Artetxe, Nerea Ibarzabal eta German Urteaga bertsolariekin. Amaia Agirre arituko da gai-jartzaile. 19.00etan izango da Ezkiaga pasealekuan; eguraldi txarra izanez gero, Sandiusterri aretoan.\n«Ezin dugu jarraitu pentsatzen arazoa trans pertsonengan dagoela. Arazoa sailkapen binarioa egiten duen gizartearena da».


Kimaketa ikastaroko saio praktikoa atzeratu egin dute, elurragatik | GABIRIARRAK\nKimaketa ikastaroko saio praktikoa atzeratu egin dute, elurragatik\nPosted: 2013/02/25 in Gizartea, Ikastaroak, Natura, Nekazaritza\nEtiketak: errezil sagarra, errezila, inausketa, kimaketa, txertaketa\nErbie elkarteak antolatutako fruta-arbolak kimatzeko ikastaroaren bigarren zatia, saio praktikoa, gaur eta bihar ziren egitekoak, Josu Osa adituarekin. Baina larunbatetik elurra ari duenez, atzeratu beharrean suertatu dira. Martxoaren 12an eta 13an egingo dute, partaideak bi multzotan bereizita. 16:00etan hasiko da.\nHiru egunotan elurra mardul egin du. Sagastiak ere estali dituenez, inausketan aritzea ezinezkoa da. Bestetik, ikastaroa egin behar duten sagastirako bidea luizi batek eraman zuen otsailaren 14an. Edersal fabrikarako bidea, eta beheraxeago dagoen Idarraga alderakoa suntsitu zituen.\nKomenturako eta Idarraga baserrietarako bideak, luiziak hondatuta. Pasabidea atondu dute atzera./AMM\nEuskal inauteriaren erakusleihoa, haurren eskutik\nAspaldiko elurtza handiena


Ingurumena | Lezoko Unibertsitateko Udala\nAsteartean, urriak 23, Furgobaratzaren bisita\nFurgobaratzak astearte arratsaldean egingo du Baratze Parkera urteko azken bisita, 17:00-19:30 bitartean. Jakoba Errekondok Baratze Parkea bisitatuko du eta landareen zuzeneko kontsultategia eskainiko du\nAsteazkenean, uztailak 11, Furgobaratzaren bisita\nFurgobaratzak asteazken arratsaldean egingo du Baratze Parkera uztaileko bisita, 18:00-19:30 bitartean. Udako azken bisita izango da, hurrengoa irailean izango baita\nZaraten Mapari buruzko Ekintza Plana lantzeko bilera azaroaren 7an\n2017ko Azaroak 02\n2016. urtean Udalak gauzatutako Zaraten Mapa onartu zen; bertan, Lezoko zarata iturri nagusiak jaso ziren. Horiei irtenbidea emateko Ekintza Plana lantzen ari da Udala eta herritarrekin partekatzeko eta ekarpenak jasotzeko bilera irekia antolatu du hilaren 7an arratsaldeko 19:00tan Pleno Aretoan.\nUrriaren 19an, ikuskaritza Baratza Parkean\n2015ko Urriak 15\nArratsaldez egingo da, 16:15etatik 17:15etara\nZarata-mapa eguneratzen hasiak dira\n2015ko maiatzak 28\nPortu inguruko bizilagunekin bilera egingo da ekainaren 2an


Luis Gomez: "Lehenengoz emango dut aurpegia, berba egiteari utzi eta zerbait egiten hasteko ordua delako" - Aretxabaleta - Goiena.eus\nLuis Gomez: "Lehenengoz emango dut aurpegia, berba egiteari utzi eta zerbait egiten hasteko ordua delako"\nMirari Altube 2015-05-04 07:00\nALKATEGAIAK EZAGUTZEN | Aretxabaletan bizi da azken 20 urteotan Luis Gomez Sanchez (Arrasate, 1968) eta Coprecin egiten du lan. Ezker Anitza-IUko kidea da eta lehengoz izango da zerrendaburua, Irabazi-Ganar ekimeneko zerrendaburua. Zerbait egiten hasteko ordua dela dio eta "zintzotasuna eta zuzentasuna" eskainiko ditu.\nEzker Anitza-IUko kidea zara, baina lehenengoz aurkeztuko zara hauteskunde batzuetan, ezta?\nBai, zelanbait esateko lehenengoz emango dut aurpegia. Uste dut berriketari utzi eta zerbait egiten hasteko ordua dela, pausu bat aurrera eman, inplikatu eta eredu kapitalista hau aldatzen hasteko ordua.\nZerbait egiten hasteko ordua dela uste duzu orduan…\nBai, politika showean bihurtzen hasita dago, txikiteoko tertulian, baina politikan hartutako erabakiek guztioi eragiten digute. Oraingo politikak gustuko ez dudan lekura garamatza, horregatik nire aletxoa jarri gura dut.\nHalako erabakia hartzeko inorekin egin duzu berba?\nNeure buruarekin lehenengo, eta gero ingurukoekin, senideekin eta lagunekin. Babesa eman didate guztiek.\nAholkuak jasotzea gustuko duzu?\nBai, guztia kontsultatzen dut; nik uste bigarren aholku bat beti datorrela ondo, baita hirugarren bat ere.\nEzker Anitza-IUko kideok haustura garaiak bizi izan dituzue; oraindik ere sinesten duzu politikan?\nJakina. Politika garrantzitsua da eta gehiago talde txiki batean, beti borrokan jardun duen taldean. Izan ere, borrokan egin behar dutenak ahulak dira, boteretsuek nahikoa medio dituzte-eta eskura. Pobreak eta ahulak elkartu egin behar gara eta horregatik nago ni Ezker Anitza-IUn, nire kontzientziagatik eta ahulei lagundu gura diedalako.\nEzkerreko pentsaera izanik zeinekin zatoz bat Gaspar Llamazaresekin, Julio Anguitarekin edo Pablo Iglesiasekin?\nZalantza barik Julio Anguitarekin. Behar bada Llamazaresek izango du politikaritik zerbait baina Pablo Iglesias ez dakit politikaria den; oraingoz irakaslea da eta politikari izaten ikasten dabil… Eta Anguita da inondik inora herrialde honetan izan den politikaririk etikoena.\nErrepublikazalea zara, hirugarren errepublika gertu dago?\nApirilean Eibarren aldarrikatu nuen hirugarren errepublika alderdikideekin batera, eta bai horixe, gero eta gertuago dagoela uste dut.\nIturrizar plazan bizi zara, giza eskubideen aldeko monumentuaren aurrean. Giza eskubideak, guztia eta era berean ezer esaten ez duten bi berba…\nGuztia esaten dute. Pertsona guztiak libre jaio dira eta libre bizitzeko eskubidea dute, gura duten moduan gainera, beti gainerakoak errespetatuta, noski. Bai niretako, bai ekimenarendako giza eskubideak beti daude lehenengo.\nAretxabaletan zein da zure tokirik gustukoena?\nHerriko Plazan pasatzen ditut ordu asko semeekin eta hortxe egoten naiz gustura. Iturrizar plaza ere gustuko dut eta kiroldegi eta futbol zelai ingurua ere bai.\nZer eskainiko dio Irabazi-Ganar ekimenak herriari?\nGure jokatzeko era. Zintzotasuna eta zuzentasuna eskainiko ditugu lehenengo, eta gero, herritarren parte-hartzea; herritarrek egin behar dute politika edozein mailatan eta gehiago udal mailan. Herri kontsultaren gidaliburua sustatu gura dugu kontsulten joko-arauak ondo zehazteko; izan ere, guk herri kontsultetan oinarritu gura dugu guztia: Udal aurrekontuak, inbertsioak… Eta horretarako herri batzarrak egingo ditugu herriko elkarteekin, eragileekin… Horien ideiak jasotzeko eta noski, kontuan hartzeko gero.\nZure eskuetan balego zer aldatuko zenuke bihar bertan Aretxabaletan?\nUdalaren gastua ahal den guztia kontrolatzen saiatuko nintzateke eta gero inbertsioak bizilagunekin egindako batzar bidez zehazten, bakoitzaren ideiak jasota. Ez dezatela erabaki guztia udaletxean eserita dauden bi lagunek.\nKooperatibako bazkidea zara. Zer da kooperatibista izatea?\nJaiotzetik jaso dut kooperatibagintza; aita 45 urtean izan zen kooperatibako kide eta neuk ere 25 urte daramatzat. Lan egiteko eredurik solidarioena dela uste dut, eta aberastasuna banatzeko modurik egokiena. Egia da Arizmendiarrietaren balio asko gainbeheran daudela orain; hala ere eredurik onena dela uste dut.\nAisialdian zer egitea duzu gustuko?\nUmeekin pasatzen dut denbora asko eta bidaiatzea ere gustuko dut. Lagunekin egoten naiz eta bakarrik ere bai: lasai egon, pentsatu…\nAzken bidaia nora egin duzu?\nAtenasen izan nintzen apirilean lagun batekin. Historia oso gustuko dut, aitzin aroa batez ere; batetik, "harriak" ikusi genituen, eta bestetik, Greziako egoera ezagutu genuen.\nOpari bat egin beharko bazenu zer erosiko zenuke?\nZeinentzat den jakin behar. Neuri egin behar izanez gero baten batek musika hautatuko luke zalantza barik. Jaso dudan azken oparia izan da Fito y Fitipaldis taldearen diskoa eta haren kontzerturako sarrerak.\nEguneko albisteak jarraitzen dituzu prentsa bidez?\nBai, egunero bi edo hiru egunkari irakurtzea gustatzen zait. Egia esan manipulatuta dago guztia; komunikabideek kontatzen dute euren nagusiek gura dutena eta gaur egun informazio txarra ematen dute. Hala eta guztiz irakurri egiten dut eta horiez gain Interneten beste era bateko prentsa irakurtzen saiatzen naiz, kontrastatzeko: diario.es, mundoobrero.es, el mundo comunista… Gure kontuak dira, komunisten kontuak.\nSare sozialak gustuko dituzu?\nFacebook badut baina ez dut denbora gehiegi galtzen horretan. Kanpoan ez geratzeko behar besteko denbora bakarrik eskaintzen diot.\nEta whatsapp talderen batean ere bazaude?\nJakina, behar bada talde gehiegitan. Egunean pare bat aldiz bakarrik begiratzen dut. Izan ere, manipulatu egiten gaituzte horrekin ere, kontrolatuak izateko formulak dira. Teknologia berriak dira manipulatuak izateko tresnak, denbora tontakeriatan galdu eta errealitateaz ez disfrutatzeko moduak.\nEuskaraz zer moduz moldatzen zara?\nZoritxarrez frankismo garaian jaio nintzen ni, eta gurasoak, gainera, kanpokoak zirenez ez nuen izan ikasteko aukerarik. Saiatu izan naiz ikasten eta ulertu egiten dut, baina kosta egiten zait berba egitea. Umeekin nabil orain ikasten. Gu euskara bultzatzearen eta sustatzearen alde gaude, eta ikasketak debaldekoak izan beharko liratekeela uste dut.\nZein emaitza espero duzu lortzea Aretxabaletan?\nHerritarrek gura dutena. Nik pausua eman dut eta neure partetik ahalegin guztia egingo dut, hortaz, orain herritarrek dute erabakia. Emaitza dena delakoa izanda ere oso lasai geratuko naiz, herritarrek erabakitakoa izango delako.


Landutako berdinketa - Real Sociedad de Futbol, SAD\nREAL SOCIEDAD 0-0 LEVANTE UD\nRealak beste puntu bat lortu du etxeko estreinaldian Levante UD-ren aurka. Txuri-urdinek ez dute ondo hasi neurketa, baina hobetzen joan dira pixkanaka-pixkanaka eta azkenean gertu izan dute garaipena.\nSufritzen jakin dute gipuzkoarrek lehenengo zatian, aurkariaren jokaldi arriskutsuen ondorioz. Baloiaren jabetza Levanterena izan da, baina aukera argirik sortu gabe. Gonzalo Arconadaren jokalariek pazientzia izaten jakin dute, nahiz eta era horretara jokatzera ohituta ez egon. Ondo mantendu dira atzean txuri-urdinak.\nBigarren zatian beste bertsio bat ikusu dugu gipuzkoarren aldetik, arrisku gehiago sortuz aurkariaren arearekiko. Nahikarik bi aukera argi izan ditu etxekoak markagailuan aurreratzeko, baina Paralutak biak gelditu ditu. Itxasok ere berea izan du area kanpoko jaurtiketa batekin. Levanteren abagune argiena Baninik, zutoinarekin topatu ondoren. Realak azkena izan du luzapenean, Etxezarretaren eskuetan. Kanpora gutxigatik. Pena.\nAzkenean, puntu bat talde bakoitzarentzat. Landutako puntua ligako talde sendotsu baten aurka. Hurrengo igandean lehen garaipenaren bila, Zubietan berriro ere. Aurrera Reala!\nReal Sociedad: A. Nanclares, Lucía, N. Mendoza, Maddi, Iraia, Itxaso, L. Baños (Etxezarreta, min. 90), Barbara (Manu, min. 88), Palacios (N. Eizagirre, min. 75), M. Cardona (C. Bautista, min. 82), Nahikari.\nLevante UD: Paraluta, O. Battle (Jucinara, min. 78), Gemma (Andonova, min. 63), Maitane, M. Corredera, Banini, Zornoza, Ivana, Esther (Eva Navarro, min. 63), Rocio, Redondo (Soni, min. 75).\nEpailea: Pelaez Arnillas. Txartel horia erakutsi die etxeko M. Corredera eta Soniri.


Egibar: "Egoera jasanezina delako deitu du Jaurlaritzak bozetara" | Euskal Herria | Berria.info\nIgandea, 2013ko maiatzak 19 - 21:28\nEgibar: "Egoera jasanezina delako deitu du Jaurlaritzak bozetara"\nHiru urtean "kudeaketa txarra" egin eta "programarik gabeko gobernua" zuzendu izana leporatu dio GBBko presidenteak Patxi Lopezi.\nwww.berria.info 2012-08-21 - 14:03:39\nJoseba Egibar EAJko Gipuzko Buru Batzarreko presidenteak adierazi duenez, egoera "larria" delako deitu du hauteskundeetara Eusko Jaurlaritzak: "Egoera ekonomikoa eta politikoa larria da". Egibarren hitzetan, Patxi Lopez "baldintzatuta" ailegatu zen Eusko Jaurlaritzako Lehendakaritzara —Alderdien Legea aipatu du—, eta, PPk babesa kendu zion unetik, egoera "jasanezina" zen lehendakariarentzat.\nHiru urteko gobernu jardunetik hiru ezaugarri nabarmendu ditu Egibarrek; "programarik gabeko gobernua" zuzendu, kudeaketa kaskarra egin eta gainerako alderdiekin akordioetara ailegatzeko gai ez izana egotzi dio Lopezi. Hark zuzendutako gobernuak utziko duen zorra 2009an jasotakoa baino zortzi aldiz handiagoa izatea ere leporatu dio. Hortaz, Egibarrek esan du "lasaitua" hartu duela Jaurlaritzaren "agonia" amaitu delako.\nHauteskundeei begira, Egibarrek ez du zehaztu nahi izan zein alderdirekin bila dezakeen EAJk gobernua osatzeko balizko akordio bat. Iragarri du, ordea, EAJk bere proiektua aurkeztuko duela, eta EAJk egin lezakeen edozein akordio alderdiaren proposamen ekonomiko, politiko eta sozialarekin bat etorriko dela. EH Bildurekin hauteskundeetan lehiatzeari beldurrik ez diola gaineratu du Egibarrek, EAJk "beti" izan duelako "gizartearekiko konfiantza".\nBestalde, ohar bidez, EAJk azaldu du amaitzen ari dena "legegintzaldi galdua" izan dela, eta PSEk eta PPk egindako akordioa kritikatu du: "Legegintzaldia inolako egitasmorik gabe hasi zuten, eta porrot borobilarekin amaitu dute". Hauteskunde deialdiari "ongi etorria" eman dio EAJk, uste baitu "beharrezkoa" dela Eusko Jaurlaritza "indartsu" bat.


Gaur abiatuko da Kalealdiaren XIV. edizioa — Gaztezulo\nGaur abiatuko da Kalealdiaren XIV. edizioa\nGaur abiatuko da Kalealdiaren XIV. edizioa https://www.gaztezulo.eus/albisteak/gaur-abiatuko-da-kalealdiaren-xiv-edizioa https://www.gaztezulo.eus/albisteak/gaur-abiatuko-da-kalealdiaren-xiv-edizioa/@@download/image/kalealdia_karte_1371555420.jpg\nKaleko arte eszenikoen jaialdiak XIV. edizioa izango du aurtengoa. Gaur hasi eta uztailaren 6ra bitarte luzatuko da, eta 39 proposamen eszeniko ikusaraziko dituzte Bilboko Kale Nagusiaren inguruetan eta Zazpi Kaleetan.\nATX Teatroa, Deabru Beltzak, Hortzmuga eta Turukutupa konpainiak izango dira Kalealdiaren 14. edizioan parte hartuko duten lau euskal taldeak. Haiekin batera, beste 16 talde ariko dira gaur hasi eta larunbatera bitarte Kaleko Antzerki eta Arteen Jaialdian. Kalitate handiko proposamenak bildu dituzte, eta Bilboko erdigunean eskainiko dituzte doan Udaleko Kultura eta Hezkuntza Sailaren, Metro Bilbaoren eta Institutu Frantsesaren ekimenez.\nOrotara 39 ikuskizun izango dira: horietatik bederatzi Frantzia eta Belgikatik etorritako konpainienak, zazpi AEBetatik etorritakoenak, eta gainerakoak euskal taldeenak izango dira. Antzerkia, clown-a, malabarismoa, akrobaziak, txotxongiloak, musika eta zirkuko diziplinak uztartuko dituzte.\nBesteak beste, jaialdiari amaiera emango dion ikuskizuna da aipagarria: Xarxa Teatre konpainia valentziarraren Papers emankizuna. Arriagako plazan eskainiko dute, gau erditik aurrera, eta 12,5 metroko zabalera eta 5 metroko altuera duen aldamiotik irudi indartsuak eta piroteknia efektuak ikusaraziko dituzte.\nAurten, gainera, zirkuko profesionalei zuzenduriko bi doako ikastaro eskainiko dituzte. Lehena Mikel Ayala malabaristak emango du uztailaren 2an eta 3an Harrobian, 9:30etatik 11:30era; bigarrena, aldiz, koblakariren laguntzarekin emango dute, eta objektuen eta manipulazioan zentratuko da. Haietan parte hartu nahi izanez gero, aldez aurretik eman beharko da izena.


EUSKAL HERRIKO HISTORIA ::: ARABIARRAK ETA IRUÑEKO ERRESUMA\n711.ean, Rodrigo bisigodoa euskaldunen aurka borrokatzen ari zen uneaz baliatuz, Ifriquiyyako gobernatzailea zen Musa ben Nusayr-ek, bere gudarosteak, Tariq ben Ziyad-en zuzendaritzapean, Gibraltargo itsasartea zeharkatzeko, eta kristau Europaren konkista hasteko, agindua eman zuen.\nEuskaldunen eta arabiarren arteko harremana adiskidetasuna eta gerren artean mugitu zen. Musa, 714.ena baino lehenago, zegoeneko, Zaragozara helduta zegoen. Ebro haraneko aldea bere agintepean zeukan Casius kondeak, egoera militar zailaz konturatuta, eta bere lurrak kontserbatzeko itxaropenarekin, 714.ean kalifaren zerbitzura pasatuko zen; gerora, Banu-Qasi euskal-musulman familia izango zenari hasiera emanez. Familia honek Ebroko Erribera lau mendeetan zehar kontrolatuko zuen, eta garrantzi bizia izango zuen Iruñeko Erresumaren sorreran. Erresuma hau, Ebro erriberako Banu-Qasi euskal-musulmanen eta, Eneko Enekoitz, iruindarren buru zenaren arteko lankidetzaren emaitza izango genuelarik.\nOrain dela gutxira arte uste izan denaren aurka, hegoaldeko euskaldunak, batez ere, Ebroko erriberakoak, erlijio islamikora aldatu ziren; hala ere, honek ez zuen eragotzi Spaniako (arabiarren eskuetan zegoen penintsulako aldea) euskaldunen eta, artean, gehienak euskal erlijioko fededunak izaten jarraitzen zuten iparraldeko euskaldunen arteko ezkontza mistoak.\nNafarroako Erdi Aroko idatzietan, adibidez, Tuterakoetan, XIV. mendean, arabiar izena eta euskal goitizena zuten pertsonak ageri dira, Islama garai honetan, artean, oso sustraitua zegoela frogatuz. Inskripzio hauek bertan behera uzten duten beste mito bat, erromatar garaian Nafarroako hegoaldean eman zen euskararen ustezko galera. Hala izan balitz ez litzateke logikoa izango eremu honetan sustraituak, eta erlijio islamikoa praktikatzen jarraitzen zuten familietako pertsonek, euskal goitizenak izatea. Besteak beste, 1309.ean Mahoma Oxarra Tuterako Aljamako Zinpekoa izan zen. Beste euskal-musulmanak: Mahoma Ezquerro Ablitasko herrian, Mahoma Abarqua Cortesen, eta baita Ribaforadan ere. Guzti hauek Ebroko erriberako herriak, Nafarroaren hegoaldean.\nEuskal Herriko Historiak hurrengo orrialdean darrai >> Iruñeko Erresuma


WordPress: Gehitu mezu nagusien barra | Martech Zone\nWordPress: Gehitu goiko mezu barra\nIgandea, azaroa 27, 2011 Azaroak, astelehena 28, 2011 Douglas Karr\nGune berriarekin, bila nabil WordPresserako goiko barra denbora dezente. Gure azken gaiaren diseinuak benetan iragartzen zuen atal oso bat bota zuen posta elektroniko bidezko harpidetza. Horrek harpidedun kopurua hain nabarmen handitu zuenez, harpidetza eremua zuzenean gaiaren goiburuan sartu nuen.\nOrain nahi nuen goiko barra irakurleei buruz gogorarazi nahi genizkien funtsezko mezuen berri izateko ... berriak eta gertaerak barne. Hau zuzenean gure gaian idatziko nuen baina aurkitu nuen WP-Topbar, WordPress-erako goiko barrako plugina ondo idatzita. Baziren beste batzuk beste ezaugarri batzuk dituztenak ... mezu birakariak edo mezuen antolaketa bezalakoak, baina plugin honen soiltasunak irabazi zituen.\nEskertzen nuen goiko barra orrialdearen edukiaren goialdean kodifikatuta ez zegoela; horren ordez, modu dinamikoan sortzen da eta hura erakusteko atzerapena eta abiadura biltzen dituzten ezarpenekin agertzen da ... ukitu polita benetan! Barraren koloreak (eta atzeko irudia ere) kontrola ditzakezu, mezua, esteka bat gehitu eta zure CSS propioa ere aplikatu diezaiokezu. Administrazioak aurrebista ere badu, aldaketa guztiak aurrez ikusi ahal izateko zuzenean jarri aurretik.\nKontuan izan, merkatuan dirua kargatzen duten barra nagusiko pluginak daude ... baina honek gehiago merezi duela uste dut!\nUPDATE: Pluginaren eguneratze batzuk egin nituen. Orain wp_footer-tik kargatzen ari da wp_head-etik baino (hori WordPress da API eztabaida) eta div eguneratu nuen IDa eta estiloa edukitzeko barra erlatiboa izan beharrean. Horrela, barra orrialdean behera zoazen bitartean.\nTags: mezu-barramezu barraren pluginatoolbargoiko barragoiko barrako pluginawordpress pluginwordpress goiko barrawp_footerwp_head\n2011ko Cyber Monday Infografia\nSlideshare - Edukien marketin erraldoi lasaia\n27ko azaroaren 2011an, 7: 10an\nEskerrik asko Doug.\n27ko azaroaren 2011an, 7: 40an\nApustu duzu, George!\nGoiko mezu barra benetan agertzen da.\neskerrik asko partekatzeagatik!\nEskerrik asko Akos!\nZure esteka probatu dut baina plugina jada ez dago. Non lor dezaket Karr?\nSep 7, 2012 8: 51 AM\nZergatik ez du funtzionatzen niretzat? Plugin hau duela 6 hilabete inguru probatu nuen eta ezin nuen jakin nola. Ezin hobeto instalatuta dago eta ezarpenak zuzen kudeatu ditudala uste dut, baina ez da hasierako orrian agertzen edo konfiguratu nuen orrialdearen IDan agertzen da. Orain ordu bat baino gehiago behar izan dut funtzionatzeko. Nazkatuta nago. Norbaitek lagundu!\nOrduak ere ondo konfiguratu ditut. (milisekodoetan) eta data ere bai. Zer falta zait orain?\nSep 7, 2012 9: 26 AM\nAgian gatazkaren bat beste plugin batekin? Plugin guztiak desgaitzen eta hori exekutatzen saia zaitezke zer gertatzen den ikusteko.\nGauza asko probatu ondoren funtzionatu zuen. Honek konpondu zuen - lehenetsitakoa berrezartzen. Uneko bertsioak arazorik gabe funtzionatzen du\n26ko azaroaren 2012an, 5: 41an\nEskerrik asko partekatzeagatik, bilatzen ari nintzena.\nOct 21, 2013 5-n: 08 PM\nEskerrik asko mezu bikainarengatik. Honen bila nenbilen. Hala ere, "kaixo taberna" alternatiba baten bila nenbilen eta ez zitzaidan inork funtzionatzen. Eskerrik asko mezu jakingarri honengatik.


Grabaketa data: 1996-01-19\nHiztuna: Felix Iriarte\nGaiak: autobiografia , bertsolari , bizimodua , herria: Arizkun, musika eta dantzak , inauteriak: mozorroak , karrozak , ogibideak: atabalaria\n00:05:10 Arizkungo Inauteriak. Erraldoiak ezagutu ditu Arizkunen. Bi motorrekin auto bat eta aeroplanoa bat egin zuten txirringa batekin. Mozorroak ez dira elizan sartzen. Hartza oso elementu garrantzitsua da Arizkunen. Badago karrozen desfilea ere.\n00:31:34 Bertsotan ere ibili zen bera, txapelketetan parte hartu zuelarik. Artzain zebilela etxe bateko nagusiari esker hasi zen.\n00:25:30 Arizkungo dantza taldea eta mutil dantzak famatuak izan dira. Eta soinulariarekin pribilegiatuak ziren. Bezperatan, ostatuan eta askotan egiten ziren dantza eta kantuak. Talde handiak egiten ziren jendea herrian gelditzen baitzen ez zegoelako ateratzeko modurik. Arizkunen lau kotxe zeuden. Berak txirrindula bat erosi zuen. Orain erraztasun guztiekin bizi dira.\n00:20:25 Hamabi urte besterik ez zituela artzai ibili zen han hemenka. Beranduago bere ama zaintzen egon behar izan zuen, oso gaixorik baitzegoen eta bi urte ohean eman zituen. Bere ama atera gabe ohea nola aldatzen zuen kontatzen du. Beste lanik egin ezean pobre gelditu zen mutilzahar, baina lortu zuen ezkontzea eta umeak izatea ere. Azkenik, alkateak eskeini zion udal atabalari izatea, berak atabala jotzen baitzuen eta horrek lagundu zien. Orain ederki bizi dira: alaba ezkonduta, bi semeak lanean eta bera emaztearekin etxean. Atabalaren inguruan izandako bizitza: txikitan hasi zen, soldadu zelarik bandan egon zen, Amaiurren kontratatua, eta jotzera joaten egindako ateraldi asko: Baztanen hogeitamazazpi urte, Baztandarren Biltzarrean hogeitazortzi urte segidan egona. Berak ez dio egindako lanari garrantziarik ematen besteek ematen dioten arren.


Ana Gisasolak bigarren liburua aurkeztuko du bihar Zelai Arizti kultur etxean | Otamotz\nAna Gisasola zumarragarrak bere bigarren liburua aurkeztuko du bihar, 19:00etan, Zumarragako Zelai Arizti kultur etxean. Liburuaren izenburua El despertar de la consciencia da. Lehen liburuan gorputza garatzeko erramintak eskaintzen zituen eta bigarren honetan, berriz, irakurleak kontzientzia piztera gonbidatu ditu: beraien bizitzen ardura hartzeko gonbita luzatu die.\nDuela 12 urte, Gisasolari post-polio sindromea diagnostikatu zioten eta terapien munduan murgildu zen. Yoga irakasle titulua du eta bere lehen liburuan yogak polioari aurre egiten nola lagundu dion azaldu zuen. Posturei, arnasketari, meditazioari eta liberazio emozionalari buruzko azalpenak ere eman zituen. Helburua, yogaren bitartez jendeari laguntzea zen.\nBigarren liburua lehenengoaren jarraipena da. «Lehenengo liburuarekin ireki nuen zirkulua itxi nahi dut. Lehen liburuan yogaren bitartez gorputza nola landu azaldu nuen batez ere, nahiz eta meditazioa ere aipatu nuen», azaldu du.\n«Liburu hau koherentziaz bizi\nnahi duten guztientzat idatzi dut»\nAna Gisasola (Idazlea)\nBigarren liburuan irakurleak bere bizitzaren bridak hartzera gonbidatu ditu. «Pentsamenduak, sinismen faltsuek eta emozioek egunerokoan zein eragin duten azaltzen dut. Gizarteak katalogatu egiten gaitu eta norberak bere bizitzaren bridak hartu behar ditu, bere bizitzaren ardura hartu behar du».\nEz dela erraza dio. «Lan pertsonal handia egin behar da eta koherentziaz bizi. Koherentziaz pentsatu, sentitu eta jokatu. Gorputza, burua eta izpiritua elkarrekin joan behar dira. Ez da erraza, gure gizartea oso hipokrita baita eta itxurari garrantzi handia ematen baitiogu. Baina ahaleginak merezi du, emaitza oso positiboa baita. Saria ahalduntzea da, koherentziarekin bizitzeak ematen duen segurtasuna».\nLiburua norbere nia aurkitu nahi duten guztiei zuzendua dago. «Liburu hau koherentziaz bizi nahi duten guztientzat idatzi dut. Diren bezalakoak azaldu nahi duten guztientzat. Maskararik gabe. Pentsatzen dutena eta sentitzen dutena askatasunez azaldu nahi dutenentzat».\nHori guztia lortzeko, erreminta batzuk eskaintzen ditu. «Erreminta hauek erabiltzeko errazak dira. Edozeinek bere etxean erabiltzeko modukoak. Gainera, liburuak CD bat du praktika errazteko. Behar dugun gauza bakarra diziplina apur bat da. Eta, batez ere, kontzientzia hartzea».


[IRITZIA] Albiste on bat - Aiaraldea.eus\nJudit Gonzalez Bujan 2019-02-27 10:00 Iritzia Laudio\nAurten ez dute Lezeagako sorgina erreko. / Aiaraldea.eus | Ikusi handiago | Argazki originala\nDuela egun batzuk berri on batekin esnatu ginen: aurten ez omen dute Lezeagako sorgina erreko, horren ordez, omenaldia egingo diote.\nUdalak ohitura egokitzea erabaki izanak hautsak harrotu ditu. Zur eta lur geratu naiz. Ohituretan babesten gara egunez egun kobazuloetara gerturatzen gaituzten ekintza sortak justifikatzeko. Ez dut esan nahi ohitura hori bereziki makabroa denik, azken batean sutan dagoena panpina da. Kezkatzen nauena da, sorginen erreketaren atzean dagoena ohitura sinple bat baino harago doala onartzeko zailtasuna.\nEzin zaigu ahaztu sorginkeria akusaziopean izugarrikeria galantak egin zirela, sorgin ehizarekin kalkula ezinezko jakintza eta praktikak desagerrarazi zituztela, horien bitartez zuten botereari zitzaion beldurragatik. Horregatik, hausnarketa bat egin beharra dago eta pentsatu inauteriz inauteri sorgin bat erretzeak zer adierazten duen. Gure ohiturekin emakumeen askatasunari beldurra diogula adierazi nahi dugu? Emakume ausart eta jakintsuei beldurra, zaintzen eta osatzen zekiten emakumeenganakoa? Edo omendu nahi ditugu? Eta omenaldi horrekin emakumeei erakutsi jada ez dugula euren inteligentzia, euren ezagutza eta ausardia zigortzen jarraitu nahi?


Enpresaren aldetik greba eskubidearen urraketa eta diskriminazioa salatu dituzte Alfako langileek - etakitto.eus\nEnpresaren aldetik greba eskubidearen urraketa eta diskriminazioa salatu dituzte Alfako langileek\nETA KITTO 2018, Ots 08\nALFAko langileek prentsaurrekoa eman dute gaur Arrate Kultur Elkartean, azken gertakariak eta gero une honetan egoera zertan den azaltzeko asmoz. Honez gero Alfa Precisión Casting-eko langileek 74 egun, 10 aste baino gehiago daramatzate greba mugagabean. Gaurko agerraldian salatu dutenez, “denbora guzti honetan enpresak ez du errespetatu langileen greba eskubidea, ohikoak izan dira langileen etorkizunari buruzko mehatxuak. Horretaz gain, greba egiten ari direnen lanpostuak enpresako beste langile batzuekin ordezkatu dituzte eta, hori gutxi bailitzan, langile berriak kontratatu dituzte. Begibistakoa da oinarrizko eskubide baten urraketa gertatu dela”. Hori dela eta, greban dauden beharginek epaitegian demanda aurkeztu zuten eta, horren harira, otsailaren 14an epaiketa egingo da Eibarko Lan Arloko Epaitegian, 12:30ean. Aurretik, 11:30ean, epaitegi parean kontzentrazioa deitu dute langileek.\nHorrekin batera, zuzendaritzak aurkeztutako EREari dagokion dokumentazioa aurreko astean helarazi zietela-eta, horri buruzko azalpenak eman dituzte: “Otsailaren 2an jaso genuen APCko zuzendaritzak aurkeztutako EREa. Bertan, 131 langileren kaleratzea proposatzen da, baina kaleratzea bi fasetan izango da: lehen fasea epaitegiak ERE horren inguruko bere ebazpena ematen duenean izango da eta fase horretan 51 langile kaleratuko dituzte. Eta gainontzekoak, berriz, gehien jota uztailaren 31n joango dira kalera“.\nLehenengo fasearen planteamenduaren inguruan, bestalde, honakoa diote: “51 langiletik 48 greba egiten ari dira. Beste hirurei, berriz, beste posturen batean lanean ipiniko dituela hitz eman die enpresak. Greba sustatu duten delegatu guztiak, ELA eta LAB sindikatuetako ordezkariak, lehen fase honetan sartu dituzte. Eta Alfa en Comun-ekoak diren beste delegatu guztiak (grebari uko egin diotenak) bigarren zerrendan daude“.\nLangileen berbetan, “argi dago enpresak egin duen garbiketa eta diskriminazioa, greba sustatu duten delegatu guztiak eta greba egin duten langile gehienak lehen fase honetan sartuta”.\nEREari buruz berba egiteko lehen bilera aste honetan, martitzenean egin zuten eta langileek hasierako planteamenduari eutsi zioten, Administrazio Konkurtsalari orain arte eskatutakoa berretsita: lanpostuei eustea eta subrogazioa; Kaleratze traumatikorik ez egotea eta indemnizazioak hobetzea; eta prozesu guzti hau irizpide garden eta objektiboei jarraituta egitea.\nEsan dutenez, “orain likidazio planaren zain gaude. Daukagun informazioaren arabera, gaur edo bihar aurkeztuko dute eta inbertsoreek hilabeteko epea izango dute euren eskaintzak aurkezteko. Honen inguruan gure eskaera argia da: aurkezten diren proiektuen inguruko informazio gardena nahi dugu”.\nDatozen egunetan erakunde publikoekin (Eusko Jaurlaritza, Gipuzkoako Foru Aldundia eta Eibarko Udala), Administrazio Konkurtsalarekin eta ALFA taldeko zuzendaritzarekin mahai bakar batean biltzeko asmoa dute. Bien bitartean Eibarko eragile eta herritar guztiei dei egin nahi diete otsailaren 16an egingo den manifestazioan parte har dezaten. Untzagatik abiatuko da manifestazioa, 19:00etan. Eta horrekin batera, bihar hasiko duten sinadura-bilketan parte hartzera animatu nahi dute jende guztia.\n« Eguen Zuri Argazki Lehiaketaren edizio berria abiatu du Arrate Kultur Elkarteak Aratosteetako lehiaketa antolatu dugu aldizkarian iragarkia kaleratu duten taberna onena aukeratzeko »


Erakutsiz 84 nongo 1.618 Jabetzak - PAG 7/135\nOrubea - Aguimes (Cruce de Arinaga) , 90m2.\nSalmenta 45.200 €\nMerkataritza-lokala - Icod de los Vinos (El Amparo) , Eraikitako azalera 164m2.\nMerkataritza-lokala - Santa Lucia de Tirajana ( ) , Eraikitako azalera 90m2, 1 bainugelak.\nErreferentzia CMVL 00518\netxea - Valverde El Hierro (Valverde) , Eraikitako azalera 108m2, 3 Gelak, 1 bainugelak.\npisu - Las Palmas de Gran Canaria (Divina Pastora) , Eraikitako azalera 50m2, 3 Gelak, 1 bainugelak.\nLursaila - Tuineje , Eraikitako azalera 150m2.\nLursaila - Arucas ( ) , Eraikitako azalera 109m2.\nErreferentzia MS 01010\nAzalera 2625 Mts\nRustica lursaila - Los Realejos (Realejo Alto) , Eraikitako azalera 25m2.


urtean zehar, XXII. astea domeka\nEz gehitu ezer Nik agintzen deutsuedanari. Gorde Jaunaren aginduak.\nHau esan eutsan Moisesek herriari: «Orain, Israel, entzun irakasten deutsuedazan lege eta erabagiak, eta bete. Holan, biziko zaree eta Jaunak, zeuen asaben Jainkoak, emongo deutsuen lurraldean sartuko zaree eta haren jabe egingo. Ez gehitu, ez kendu, nik agintzen deutsuedanetik ezer; bete, ostera, nik emoten deutsuedazan Jaunaren, zeuen Jainkoaren, aginduak.\nGorde egizuez eta bete, horrek jakintsu eta buruargi egingo zaitue-eta herrien aurrean. Lege honeen barri izatean, esango dabe: "Bai herri jakintsu eta buruargia nazino handi hau!"\nIzan ere, ba ete da nazino handirik, bere jainkoak hain hur dituanik, guk Jauna, gure Jainkoa, hur dogun lez, dei egiten deutsagun bakotxean? Ba ete da nazino handirik, gaur nik adierazoten deutsuedan irakaspen hau baizen lege eta erabagi zuzenak dituanik?\nSal 14, 2-3. 4-5ab\nR/. Jauna, nor dagoke zure txabolan?\nAkats barik eta zuzen jokatzen dauana;\nbihotzean egiazale izan\neta mihinaz inor belzten ez dauana;\nhurkoari kalterik egiten ez deutsana,\nezta auzokoa iraintzen ere. R/.\nJaunak baztertua gutxietsi\neta jainkozaleak ohoratzen dituana;\nbere kaltetan zin eginik ere aldatzen ez dana;\ndirua lukurreriaz mailegatzen ez dauana *\nezta errubakoaren kaltetan eskupekorik hartzen ere. R/.\nEgizue berbeak dinoana.\nSantiago Apostoluaren gutunetik\nSt 1, 17-18. 21b-22. 27\nEne senide maiteok: Emoitza on eta dohai bikain guztiak goitik datorz, Aitagandik, aldaketarik eta ilunaldirik ez dauan argien Egileagandik. Berak holan nahita, bizia emon deusku egiaren mezuaz, bere sorkari guztietan lehenengoak izan gaitezan.\nOnartu egizue otzan-otzan zuekan erein dan eta zuek salbatzeko indartsua dan mezua. Bete egizue mezua, eta ez entzun bakarrik, zeuen buruak engainatuz.\nJainko Aitaren aurrean benetan garbi eta akatsik bako erlijinoa hauxe da: umezurtzei eta alargunei euren preminetan laguntzea, eta munduko gaiztakeriagaz nork bere burua ez kutsatzea.\nJainkoaren aginduak bazterrean itzi, eta gizakien ohiturak gordeten dozuez.\nAldi haretan, fariseuak eta Jerusalemetik etorritako lege-maisu batzuk hurreratu jakozan Jesusi, eta ikasleetako batzuek esku kutsatuekin jaten ebela hau da, eskuen garbikuntza egin barik ikusi eben. Izan ere, fariseuek, eta judu guztiek, ez dabe jaten lehenengo eskuak arretaz garbitu barik, zaharren ohitureari tinko eutsiz. Azokatik etxeratzean ere, ez dabe jaten garbikuntza egin barik; eta badabez beste ohiturazko hamaika betebehar: esate baterako, edalontzi, pitxer eta suilen garbiketea.\nHolan bada, fariseuek eta lege-maisuek itaundu eutsoen Jesusi: «Zergaitik ez dabe zure ikasleek zaharren ohitureari jagokonez jokatzen? Zelan jaten dabe esku kutsatuekin?»\nJesusek erantzun eutsen: «Itxurazaleok halakook! Ederto asko esan eban zuetaz Isaias profeteak, honako hau idatzi ebanean:\n"Herri honek ezpanez ohoratzen nau,\nbaina Nigandik urrun dau bihotza;\nalperrik nabe gurtzen,\nhoneen irakaspena giza agindu hutsa.\nZuek, Jainkoaren agindua bazterrera itzi eta giza ohitureari eusten deutsazue».\nJesusek jenteari barriro dei egin eta esan eutsan: «Entzun guztiok eta ulertu ondo. Ez da ezer, kanpotik gizakiaren barrura sartuz, hau kutsatu daikeanik; barrutik urteten deutsanak, horrek kutsatzen dau gizakia».\nEta gaineratu eban: «Barrutik urteten dauanak, horrek bai egiten dauala gizakia zikin. Izan ere, barrutik, gizakiaren bihotzetik, urteten dabe asmo txarrek, lizunkeriak, lapurretek, hilketek, adulterioek, diru-goseak, gaiztakeriek, maltzurkeriak, nasaikeriak, bekaizkeriak, irainek, harrokeriak, buru bakokeriak. Gaiztakeria guzti honeek barrutik urteten dabe, eta honeek kutsatzen dabe gizakia».


Aukerarik onena | Tandem Komunikazio Grafikoa\nBAINA ETENIK GABE\nBelarzainen, dendan sartzen zaren orduko zaintzen zaituzte; produktu freskoak, sasoikoak eta ekoizle txiki eta gertukoenak eskainiz. Presarik gabe, baina etenik gabe, hauxe da gure bezeroaren lanerako lema, eta guk bere marka berrian aplikatu nahi izan duguna.\nProiektu honetarako, bezeroekin emozionalki konektatzen duen marka sortu nahi izan dugu. Markaren goiko aldean dagoen ikurrean azaltzen diren hiru hostoak, dendan aurkituko ditugun hiru sailak islatzen dizkigu; elikadura, kosmetika eta osasuna.\nIkurrarekin, izenarekin eta azpiko testu deskribatzailearekin, dendan sartu orduko sumatzen duzun oreka lortu dugula esan genezake.\nMarka, identitate korporatiboa, errotulazioa, seinaletika, serigrafia…


Giro eguzkitsua eta asteartean euria bueltatuko da | EITB Eguraldia\nGiro eguzkitsua eta asteartean euria bueltatuko da\nAstelehen honetan giro eguzkitsua, baina astearte arratsaldetik aurrera hodeiak sartuko dira eta euria botatzeko arriskua egongo da.\nGaur, astelehena, giro eguzkitsuaz gozatu ahal izango dugu eta zerua hodei gutxirekin mantenduko da, Euskalmeten arabera. Barrualdean berriz, bero-hodeiak garatuko dira. Tenperaturak gora egingo du eta barrualdean 30 gradu inguruan izango dira eta kostaldean 26 gradu inguruan.\nAsteartean hodeiak sartuko dira eta freskatu egingo du, baina giro eguzkitsua izango dugu ia egun osoan zehar. Arratsaldean izango da hodeiak ugarituko direnean eta barrualdean ekaitz-zaparradak botatzeko arriskua egongo da. Ibiliko den iparraldeko haizeak tenperaturak gradu pare bat jaistea eragingo du.\nAsteazken goizean hodeiak ugaritzen joango dira eta arratsaldean izango da euria egingo duenean. Bero-hodeiak sartuko dira arratsaldean eta zaparradak botako ditu barrualdean. Tenperaturak jaitsi egingo dira eta 23-26 gradu inguruan izango dira.


Joxemari Iturralde – Jamaikako neska - PostData\nJamaikako neska nobelan pertsonaia ezberdin ugari daude, eta nork bere erantzuna dauka errelatoarekiko.\nAsko esan izan da, batez ere euskal literaturatik kanpo, euskaraz ez dela gatazkaren gaia jorratu izan. Kontrara, gaztelaniazko Patriak laudorioak baino ez ditu jaso erdal hedabideetan. Zer iritzi duzu?\nUrteak beharko dira oraindik, eta liburu asko eta idazle ugari, gatazka delakoaren gai hori jorratu eta agortzeko, poliedro irregular eta alde edo aurpegi anitzeko hori ondo definituta uzteko. Nik idatzitako liburuetan ere, han eta hemen, eta pertsonaia batekin eta besterekin, ukitu izan dut behin baino gehiagotan gai hori: Hyde-Parkeko hizlaria, Izua hemen, Euliak ez dira argazkietan azaltzen… nobelatan, esate baterako. Nik kaleratu nuen lehen liburuan, Dudular deiturikoan, 1982. urtean, bazeuden gai horren inguruan idatzitako zenbait ipuin.\nBestalde, zuk aipatzen duzun gaztelaniazko nobela hori dela eta, gauza asko esan daitezke horri buruz, eta agian hau ez da lekurik aproposena horretarako… Dena dela, telebista pizten duzu eta bertan azaltzen da Rajoy (literaturaren mundutik beti hain urruti ibili eta erdi agrafo den presidente hori) idazle horri saria ematen nobela horrengatik. Hurrengoan, egunkaria zabaldu eta berriz azaltzen da idazle hori beste sari bat jasotzen, oraingoan literaturarekin inoiz zerikusi izan ez duten erakundeek (Covitekoek, edo Faeskoek edota antzekoek) emanda… Eta orduan, nahi gabe, halako susmo kirastua iristen zaizu…\nPertsonaien ahotan euskal gatazkaren inguruko diskurtso eta pentsamendu desberdinak azaltzen dira? Ahalik eta marko zabalena harrapatu nahi izan duzu? Posible da hori?\nBai, posible da. Nobela honetan pertsonaia asko azaltzen dira eta posible da nork bere iritzia (ezberdina, bestelakoa) izatea… Poliedroak, esan bezala, alde edo aurpegi ugari ditu, eta neurri eta garrantzi ezberdinekoak, gainera.\nTartekatu dituzu egiatan gertaturikoak, egiazko geografiak… Fikzioa errealitatearekin busti duzu?\nNobelaren hasieran Boris Vian idazle handiaren aipamen bat jarri dut: “Liburu honetan dena da egia nik asmatu dudalako”. Idazleok, nik behintzat bai, beti nahasten dugu fikzio hutsa errealitatearekin. Bertan kontatzen diren gauza asko nik asmatuak izan dira, eta beste hainbeste benetan gertaturikoak izan daitezke.\nEuskal Herritik kanpoko lurraldeak ohikoak dira zure nobeletan. Oraingoan, Jamaika, Mexiko… Zergatik?\nNire liburuetan protagonista askok dute zerikusia Euskal Herriarekin, bai atzerrian dabiltzan euskaldunak direlako edota, alderantziz, kanpotarrak izanik hona etorri direlako. Esan bezala, nobela honetako Dafne protagonista, euskal jatorriko emakume jamaikarra, munduan barrena ibili ondoren, Argentinan, Mexikon, Holandan, Madrilen, Bruselan, Euskal Herrira etorriko da azkenean, zenbait arrazoi ezberdin direla medio…\nNobela honetan ere edaria eta edaleak badira…\nBai, badira asko edaten duten pertsonaiak, eta asko jaten dutenak, eta asko eta denetik erretzen dutenak, eta etengabe larrua jotzen dutenak, eta pertsonaia bitxi eta xelebreak ere bai, ugari dira… Pertsona bakoitza mundu bat da, eta edozein gauza espero dezakegu… are gehiago horrelako nobela batean…\nZer darabilzu esku artean, idazten ari zara?\nBi urte baino gehiago eman dut nobela hau idazten. Orain, nobela honen gaztelerazko bertsioa ari naiz prestatzen: itzuli eta egokitzen. Egia esan, amaitu berri dut, eta oraintxe bertan, zuzenketak egiten eta testua orrazten ari naiz… Datorren urtean, 2020ko hasieran, kaleratuko dute, La chica de Jamaica izenarekin.\neuskarazko edukiaeuskarazko edukiakJamaikako neskajoxemari iturralde\n← 50 urte Rikardo Arregi hil zela\nJoseba Jaka bekaren oinarriak →


Hizkuntzakeriaren arrautza - Busturialdeko Hitza : Busturialdeko Hitza\nHizkuntzakeriak jotako hizkuntzak hegaztien arteko kukuak bezala jokatzen du. Aurrena, auzoko txoriaren habian bere arrautza jartzen du, baita euskararen ikur bihurtuta daukaten txantxagorriaren habian ere, eta, ondoren, arrautza horretatik jaiotako ku...\nGaztelaniaren hizkuntzakeriak elebitasun mota bat eta bakarra bultzatzen du: gaztelaniaren nagusitasuna mantentzea eta betikotzea helburu duen elebitasuna. Elebitasun mota horren arabera, menpeko hizkuntza gutxituak, gurean euskarak, identitatearen funtzioa betetzen du eta, hizkuntza nagusiak, menderatzaileak, komunikazioaren funtzioa. Elebitasun mota horrek bultzatzen duenaren arabera, hiztunek ez daukate hizkuntza gaitasun bera bi hizkuntzetan. Gaitasun eta erraztasun handiagoa dute gizartean komunikazioaren funtzioa betetzen duen hizkuntza menderatzailean, gizartean erabateko nagusitasuna duen hizkuntzan. Eta gaitasun kaskarragoa, berriz, hizkuntza gutxituan, hizkuntza horretan komunikazioa oztopatu eta ezinezkoa bihurtzerainokoa. Beraz, gizartean ahulagoa den hizkuntzak identitatearen funtzio sinbolikoa betetzen du —euskaldun izatearena— eta, gaztelaniak, aldiz, funtziorik garrantzitsuena, komunikazioarena.\nElebitasun hau menpekotasunezko elebitasuna dugu, hizkuntza nagusiak nagusi izaten jarraitzen duelako eta menpeko hizkuntza gutxituak bere ahulezia eta menpekotasuna betikotzen duelako. Menpekotasunezko elebitasun honen gakoa hizkuntza gaitasunean dago.\nBeraz, euskararen etorkizuna berezko hiztunekin trinkotutako harreman-sareak etxez etxe, herriz herri eta hiriz hiri hedatzean datza. Euskaraz beste edozein hizkuntzatan baino gaitasun eta erraztasun handiagoa duten euskaldunak dira euskararen berezko hiztunak; euskara dutenak beren kolkorako, beren kautarako, barne-mintzo eta gogoetarako tresna. Azken batean, berezko mintzoa, ardatz-hizkuntza, euskara dutenak euskaratik eta euskaraz bizi direnak. Gaur egun, euskararen berezko hiztunak, bereziki, Amezketa, Aulesti, Leitza eta Azpeitia bezalako arnasguneetan aurkitzen dira eta ugariak dira hamar urte arteko neska-mutikoen artean.\nOrain hurrena, Zuzeu orainkari digitalean, Elebakarra, bide bakarra izeneko artikuluan, Bilboko gaztelaniaren zulokotean jaio, bizi eta eskolak euskaldundu duen Aitor Zurdo gazteak bere senetik eta esperientziatik aurkitutako bidea proposatu digu euskara gizartean nagusitzeko: «Gutxi gorabehera ingelesarekin dugun egoerara heltzea, baina erdararekin. Hau da, ulertu bai, baina erabat menperatu ez».\nMaddalen Lujanbio bertsolariak, berriz, horrela azaldu du bide hori: «Marrazteko konpasak orratz bat izaten du, eta orratz hori finkatutakoan zirkuluak marrazten dira beste besoarekin. Eta jakina, orratz hori zenbat eta finkoago sartuta egon, orduan eta lasaiago, errazago eta zabalago ireki ahal izango dugu zirkulua. Bada, hizkuntzarekin berdin. (…) Era berean, iruditzen zait gure eleaniztasunaren zortea sentitu eta aldarrikatu behar dugula. Askotan arazotzat bizi dugu eleaniztasuna, ondoko hizkuntzak nagusiagoak direnez, beldur garelako gurea zurrupatuko ote duten, baina lortzen badugu euskara ardatzean finko lotzea ez daukagu ezeren beldurrik izan beharrik».


Txina Kalitate handiko 10kV Bero Uzkurtu daitekeen nukleo bakarreko fabrikatzaile eta hornitzaile bateratuen bidez - Huayi\nGure 10kV-ko nukleo bakarreko juntura zuzena bero-txiki daitekeen isolamendu-hodi moduko bat da, tenperatura altuko uzkurdurarekin, suaren atzerapen bigunarekin, isolamenduarekin eta korrosioaren prebentzio funtzioarekin. Bero uzkur daitekeen kablearen industria nagusietako bat denez, gure 10kV Bero Uzkur daitekeen nukleo bakarreko junta zuzena oso erabilia da ekipamendu elektronikoen kableatu iragazgaitzean, alanbre-adarraren zigilatzea finkoa. Gure lantegi independenteak 14.000 metro koadro baino gehiagoko ekoizpena hartzen du eta proba-ekipamenduak osatuta daude.\n1.Product 10kV Bero Uzkurtu daitekeen nukleo bakarreko junta zuzenaren sarrera\nGure 10kV-ko nukleo bakarreko juntura zuzena bero-txiki daitekeen isolamendu-hodi moduko bat da, tenperatura altuko uzkurdurarekin, suaren atzerapen bigunarekin, isolamenduarekin eta korrosioaren prebentzio funtzioarekin. Produktu hau energia elektrikoan, elektronikan, petrolioan, kimikoan, eraikuntzan, komunikazioan eta beste industria batzuetan erabiltzen da. 10kV-ko nukleo bakarreko juntura zuzenak errendimendu elektriko bikaina eta propietate mekaniko onak izateaz gain, pisu arina, instalazio erraza, zahartzearen erresistentzia, tenperatura altua eta baldintza hotza erabiltzearen abantailak ditu.\nBero uzkur daitekeen kablearen industria nagusietako bat denez, gure 10kV Bero Uzkur daitekeen nukleo bakarreko junta zuzena oso erabilia da ekipamendu elektronikoen kableatu iragazgaitzean, alanbre-adarraren zigilatzea finkoa. Gure lantegi independenteak 14.000 metro koadro baino gehiagoko ekoizpena hartzen du eta proba-ekipamenduak osatuta daude. Gure 10kV-ko nukleo bakarreko nukleo bakarreko juntura zuzena 6/10kV, 8.7/15kV XLPE nukleo bakarreko kableetarako egokia da. Inplementazio osoa "6S" produkzioa kudeatzeko sistema da, produktuak zero akatsak gauzatzen ditu, bezeroei kalitate egonkorra, errendimendu fidagarria eta balio erantsi handiko kalitate handiko produktuak eskaintzera bideratuta. 10kV-ko nukleo bakarreko juntura zuzena oso erabilia da energia elektrikoan, elektronikan, petrolioan, kimikoan, eraikuntzan, komunikazioan eta beste eremu elektriko batzuetan.\n10kV-ko nukleo bakarreko bero-uzkurgarrien bidez zuzeneko Joint Instalazioaren onarpen-proba estandarrak eta funtzionamenduaren gainbegiratzea dagokien araudiaren arabera egingo dira. Bero uzkur daitezkeen gure produktuek, 10kV-ko nukleo bakarreko juntura zuzena, ISO9001: 2015 kalitatea kudeatzeko sistema, ISO14001 ingurumena kudeatzeko sistema eta OHSAS18001 laneko osasuna eta segurtasuna kudeatzeko sistema eta ekoizpenaren segurtasunaren estandarizazio ziurtagiria gainditu dituzte.\n2.Product-parametroa (zehaztapena) 10kV-ko nukleo bakarreko nukleo bakarreko juntura zuzenaren bidez\n95kV 1,2/50Î¼+10 aldiz\nLau parametro tekniko komun daude 10kV-ko nukleo bakarreko nukleo zuzeneko junturarako. Gure 10kV-ko nukleo bakarreko nukleo bakarreko zuzeneko juntadurari dagokionez, potentzia hezearen maiztasunaren jasateko tentsioaren proba 35kV/1min da. Eta Eragin-Presioaren Proba 95kV 1.2/50 Î¼+10 aldiz da. Eta Deskarga Partziala Proba â‰¤10pc (1,73Uo) da. Gure 10kV-ko nukleo bakarreko junturaren parametro hauek kualifikatuak eta bikainak dira. Beraz, lasai egon zaitezke erosketa, parametroen eskakizun zehatzak badituzu, jarri harremanetan gure agenteekin, zure eskaera jaso bezain laster lagunduko dizugu.\n3.Product Ezaugarri eta 10kV Bero Uzkurtzeko Nukleo Bakarreko Joint bidezko aplikazioa\n10kV-ko nukleo bakarreko nukleo bakarreko junturaren erabilera-esparrua 6/10kV, 8.7/15kV XLPE nukleo bakarreko kableetarako egokia da. Eta 10 kV-ko nukleo bakarreko nukleo zuzeneko junturaren instalazio-inguruneak hautsik gabekoa izan behar du, 0℃-tik gorako tenperaturarekin eta % 75 edo gutxiagoko hezetasun erlatiboa. 10kV-ko nukleo bakarreko bero-uzkurgarrien bidez zuzeneko Joint Instalazioaren onarpen-proba estandarrak eta funtzionamenduaren gainbegiratzea dagokien araudiaren arabera egingo dira.\n4.Product 10kV Bero Uzkurtzeko nukleo bakarreko zuzeneko juntagailuaren xehetasunak\nMaterial-zerrenda / 10 kV-ko nukleo bakarreko nukleo bakarreko eduki espezifikoak.\n5. 10kV-ko nukleo bakarreko nukleo bakarreko produktuaren kalifikazioa\nGure produktuek, 10kV-ko nukleo bakarreko juntura zuzena barne, ISO9001: 2015 kalitatea kudeatzeko sistema gainditu dute, ISO14001 ingurumena kudeatzeko sistema eta OHSAS18001 laneko osasuna eta segurtasuna kudeatzeko sistema eta ekoizpenaren segurtasunaren estandarizazio ziurtagiri nazionala, "6S" ekoizpenaren kudeaketa sistema osoa ezartzea. , produktuak zero akatsak konturatzen, bezeroei kalitate egonkorra, errendimendu fidagarria eta balio erantsi handiko kalitate handiko produktuak eskaintzeko eskainia.\n6.Bidali, bidaltzea eta zerbitzatzea 10kV-ko nukleo bakarreko bero-uzkurgarriaren zuzeneko juntadura\nHot Tags: 10kV Bero Uzkurtu daitekeen nukleo bakarreko juntura zuzena, Txina, merkea, kalitatea, ontziratua, fabrikatzaileak, hornitzaileak, fabrika, aurrekontua, salgai\n10kV Bero Uzkurtzeko Hiru Nukleo Zuzeneko Joint bidez


913 Irakurketa erraza :: ikasi :: Udako Euskal Unibertsitatea\n913 Irakurketa erraza\nAmaiera-data: 2021(e)ko urriaren 25a\nirailak 6, 13, 20, 27 (17:15-20:30).\nurriak 4, 14, 18, 25 (17:30-20:30)\nProposamen hau heziketa-eremuko profesionalei zuzendutako ikastaroa da, Irakurketa Errazeko (IE) kontzeptua ezagutzeko eta garatzeko.\nIrakurketa Errazak irakurtzeko demokraziaren printzipioari erantzuten dio eta irakurtzeko edo ulermen zailtasunak dituzten pertsonetara zuzentzen da (populazioaren %30a). Hezkuntzaren alorrean, irakurketa sustatzeko eta ikasleekin komunikazioa hobetzeko IE funtsezko tresna bat da.\nIrakurketa ikasketa prozesua errazteko tresna bezala erabili nahi duten irakaskuntza eta pedagogia eremuko profesionalei zuzenduta dago eta interesa arrazoi ezberdinengatik irakurketa ulermen zailtasunak dituzten ikasleengan jartzen du:\nAldi baterako zailtasunak: etorkinak, analfabetismo funtzionala, eskolatze gutxikoa, istripuak,irakurtzen berandu hasi direnak, arrazoi ezberdinengatik irakurketa baztertu dutenak…\nZailtasun iraunkorrak: desgaitasun eta nahasmen anitzak.\nIE nazioarteko neurriko proiektu soziala da, irakurketa demokratizatzeko eta heziketa eta informaziorako sarbidea errazteko borondatearekin.\nIkastaroaren bitartez ikastetxeetako profesionalek ikasleekin eta haien familiekin eta inguruarekin modu egokian komunikatzeko tresna barneratuko dute. Bereziki zailtasun ezberdinak dituzten ikasleei hezitze eta ezaguerak bereganatzeko prozesuan laguntzeko eta integratzeko ezinbesteko tresna lortuko dute.\nHorrela, ikasgelako egunerokoan ikasleentzako egokiak diren informazio eta ikasketarako material egokiak eskaini ditzakete, ikaslearekin eta familiekin modu eraginkorrean komunikatzeko gai izango dira, ikasgelan eta ikasleen bizitza irakurketa gozatzeko eta ezaguerako lortu eta zabaltzeko tresna bezala ezarri eta erabili ahal izango dute.\nAzken finean, ikasgelan hezkuntza inklusibo erreala lortzeko ezinbesteko lan tresna lortuko dute.\nItzulpengintzan eta Interpretaritzan lizentziatua. Ondare kudeaketan Masterra. Lectura Fácil Euskadi Irakurketa Erraza lantaldeko kide.\nIkaskuntzaren Diseinu Unibertsalaren printzipioak garatzeko oinarrizko jarraibideak eskaintzea.\nIrakurketa Errazean (IE) materialak egiteko teknika eta kontzeptua bera ezagutzea, hezkuntza inklusiborako, informazioa eskuratzeko eta irakurketa demokratizatzeko tresna gisa.\nMetodologiak eta konpetentziak eskaintzea Irakurketa Errazean mota askotako materialak egokitzeko, sortzeko eta diseinatzeko: ikas-materialak, literatura, tokien seinaleztatze irisgarria, familiekiko komunikazioa…\nHezkuntzaren arloan IE materialen erabileran trebetasuna lortzea.\nIE materialetatik abiatuta ikastetxean ekintzak diseinatzeko metodologia ematea: ikasleen artean irakurketa eta ulermena bultzatzeko.\nParte-hartzailearen ikastetxean adibide eraginkorra izango den Irakurketa Errazeko irizpideak dituen materialak sortzea.\nSortutako materialak aztertzea eta hobetzea, bai banaka eta bai taldean partekatutako IE irizpideen azterketa eta bateratzearen bidez.\nIrakurketa Erraza hezkuntza inklusiorako tresna moduan.\nIrakurketa Erraza kontzeptua\nZein publikorentzat da\nJatorria eta garapena. Nazioarteko sareak.\nEuskadin eta Espainiako ezarpena.\nLectura Fácil Euskadi Irakurketa Erraza elkartea.\nBarne hartzen dituen eragileak.\nIE materialak sortzeko jarraibideak\nIFLA eta Inclusion Europe-eko irizpideak: Eduki, hizkuntza eta forma aldetik, IEren oinarriak.\nAplikazioa hurrengo testu edo euskarri motetan: narratiba, informazioa, ikas-materialak, dibulgazioa,ikus-entzunezkoak, web-orriak, PPT aurkezpenak, posta elektronikoak…\nParte-hartzaileek ikastetxean eta ikasgelan erabiltzen dituzten testuen egokitzapen praktikak.\nIrakurketa Erraza curriculumean\nIE materialak: motak, katalogoak.\nTeknologia berrietarako erabilera edo ezarpena.\nIE testu mota ezberdinen praktika.\nIrakurtzeko eta ulermen zailtasunak eta irakurketaren estimulazioa\nIE materialekin egindako irakurketa dinamizazioa.\nHezkuntza arloko esperientziak.\nIE ekintzen diseinua\nIE proiektua lantzen den irakaskuntzan.\nIrakurketa Errazean hezkuntzako proiektu pertsonala praktikan jartzeko diseinua.\nIkastaroa presentziala, aurrez aurrkoa izango da, parte-hartzailea, talde lanean bultzatutakoa eta praktikan oinarritutakoa izango da.


Abertzaleak eta euskara :: Libelista\nHedabideetako kalaka gogaikarriak euskal nazioaren muin-muineko auziak argitu ordez nahastu egiten dituelakoan, sasia garbitzeari ekin dio egileak, abertzaleen artean euskarak zer leku hartzen duen aztertzeko, batik bat. Ohiko ezker-eskuin edo epel-gori banaketen ordez, beste bat jotzen du Odriozolak funtsezkotzat. Bere itzetan esanda: sokaren mutur batekoak estatuaz eta burujabetasunaz mintzo zaizkigu liluraz gainezka, auzitan dagoen nazio-eredua, nazioaren izaera, batez ere nazio politikoa izan behar duela aldezteko. Beste muturrean tiraka dabiltzan euskaltzaleek, aldiz, nazioaren alde bakarreko definizio hori ez dute berretsi nahi inondik ere. Ez dute uste nazio politikoak gaurko testuinguru soziolinguistikoan eta kulturalean euskal nazio kulturala eta linguistikoa sortzeko berezko gaitasunik daukanik.\nSin stock 21.10 €\nPopulismo: una breve in... Cristóbal Rovira Kaltwasser, Cas Mudde


1988ko Kontxako Bandera - Wikipedia, entziklopedia askea.\n1988ko Kontxako Bandera\nHasiera 1988ko irailaren 4a\nAmaiera 1988ko irailaren 11a\n1988ko Kontxako Bandera (Banderaren 93. ekitaldia, garai hartan 86. ekitaldia bezala aurkeztu bazen ere) urte honetako irailaren 4 eta 11an jokatu zen, San Juanek bere 7. Kontxako Bandera eskuratu zuen. Egun bateko errekor berria ezarri zuen gainera, 19:37:60.\nSan Juanek garaipen erraza lortu zuen bigarren gelditu zen San Pedrori 27 segundo atereaz. Hirugarrena Santurtzi izan zen 44 segundora.\nDonostiarren ordezkaria Arraun Lagunak izan zen, Aste Nagusiko klasifikatorioan Ur-Kirolak eta Fortuna gainditzeagatik. Sailkapen estropadan Ur-Kirolakek ere Kontxako Banderara sailkatzea lortu zuen.\nKontxako Banderarako Sailkapen estropadan 13 traineru aritu ziren lanean, zazpi gipuzkoar, lau bizkaitar eta bi kantabriar. Estropada hau San Pedrok irabazi zuen.\n1 San Juan 20:17:49 19:37:60 (R) 39:55:09 -\n2 San Pedro 20:31:35 19:51:46 40:22:81 + 0:27:72\n3 Santurtzi 20:44:00 19:55:11 40:39:11 + 0:44:02\n4 Hondarribia 20:45:88 20:12:42 40:58:30 + 1:03:21\n5 Zierbena 20:53:78 20:09:06 41:02:84 + 1:07:75\n6 Zumaia 20:58:20 20:13:97 41:12:17 + 1:17:06\n7 Ur-Kirolak 21:17:93 20:26:67 41:44:60 + 1:49:51\n8 Arraun Lagunak 21:32:29 20:31:50 42:03:79 + 2:08:70\nEntrenatzailea: Pako Prieto\nArraunlariak: Jose Luis Erkizia, Gabino Ollokiegi, Nikolas Sagarzazu, Imanol Ausa, Jose Mari Otegi, Iñaki Mendizabal, Franzisko Sistiaga, Mikel Ugartemendia, F.J. Villate, Jose Manuel Azkue, Josetxo Arrizabalaga, Luis Mari Etxart, Juan Mari Etxabe.\n1 San Pedro 21:32,78\n2 Zierbena 21:33,48\n3 San Juan 21:36,67\n4 Zumaia 21:40,13\n5 Hondarribia 21:52,52\n6 Santurtzi 22:11,76\n7 Ur Kirolak 22:25,30\n8 Kaiku 22:37,30\n9 Zarautz 22:48,98\n10 Santoña 22:53,09\n11 Camargo 23:50,55\n12 Iberia 23:58,13\n13 Fortuna 25:08,51\nOrriaren azken aldaketa: 2 iraila 2020, 21:58.


KIROL ESKEINTZA : Pilates,Tai-chi eta Zumba. 2019·10·04\nUrriko lehenengo astean ate irekiak izango dira, gerturatu eta probatu!!!\nIKASI EUSKARA HERRIAN BERTAN 2019·09·29\nUEMA & EZKIOKO UDALA\nUdalak diruz lagunduta euskara ikasteko aukera.Izena emateko epea IRAILAK 29a, 943 721303 edo udala@ezkio.eus\nIrail eta Urrian izango diren ekintzen laburpena. 2019·09·12\nIrailak 12tik-Azaroak 30arte: NATHALIA HEIM-en [Territorios] erakusketa (PATRIM egonaldiaren emaitza); Irailak 28an: "DANTZA" filma, arratsaldeko 17:30etan ; Urriak 5ean "TXISTUA UMORE ONEZ" Kontzertua ,JOSE IGNAZIO ANSORENAREKIN. SAGARDO ASTE-Programazioa foiletoetan; Urriak 26an: Baserritik plazara.Joka dezagun pilotan! tailerra, arratsaldeko 16:30etan Ezkioko frontoian.\nEzkion filmatuko den film laburraren azalpenak eta izango diren jardueren aurkezpena. 2019·09·26\nFILM laburra "ARGILEAK"\nIrailak 26,Ezkioko Udaletxean,arratsaldeko 19:30etan\nTxakurren erabilera gaia aztertzeko bilera deialdi irekia. 2019·09·24\nBilera eguna: 2019-09-24a, Lekua:Ezkioko udala, Ordua: Arratsaldeko 19.00etan.\nNATHALIA HEIM artistaren argazki bilduma. "LURRALDEAK (TERRITORIAS)" 2019-09-12 / 2019-11-30 2019·09·10\nIGARTUBEITI: PATRIM + Egonaldi artistikoaren emaitza.\nUrola Garaiko eta Goirreko 18 emakumeak dira erakusketa berri honen protagonistak, Natheim-ek (Nathalia Heim) elkarrizketatu eta argazkiak atera zizkien 2019ko uztailean, erakusketa hau osatuz. Zatoz bere argazkiak ezagutzera azaroak 30a baino lehen!\nIGARTUBEITI DANTZAN ! 2019·09·04\nIGARTUBEITIREN ESKEINTZA IRAILERAKO: Bisita gidatua erakusketara: Irailaren 7an,larunbata-eguerdiko 12:00tan Dantza filma:Irailaren 28an, larunbata- arratsaldeko 17:30tan Oharra: Beharrezkoa da ekintzetan aurrez izena ematea, e-mailez: igartubeiti@gipuzkoa.eus edo 943722978 telefono zbkian.\nGOZA OSTATUAREN INGURUAN ARGIBIDEAK\nGoza ostatuaren inguruan sortu eta argitaratu diren adoierazpenei erantzun zuzen eta argia.\nMargarita Arruti Ibarguren andreari esleitu zaio zerbitzua. 2019·07·30\nHERRI ESKOLAKO OSTATURAREN ESLEIPENA.\nAbuztuak 2tik aurrera berriro ateak irekita.\nUdal aguazilaren laguntzailea. 2019·07·30\nPEOI LANPOSTURAKO DEIALDIA\nIzen ematea: Udaletxeko bulegoan 2019ko Abuztuaren 23arte.


Tximista baino arinago | danbolin\nTximista baino arinago\nBesteen lekuan jartzeari deitzen zaio enpatia; besteen beharrak, sentimenduak eta arazoak ulertzeko gaitasunari. Enpatiarik izan al daiteke orain dela ehunka urte bizi zirenenganako? Abenduaren hasieran, tximistak elizako kanpandorrea erasotu zuenean, hegazkinez bonbardatutako eraikuntza baten itxura hartu zioten askok (atera kontuak zer izango zen Gernikako bonbardaketa). Neuk ere, pena handia sentitu nuen une latz haietan, eta ia 300 urte lehenago dorre hura eraikitzen jardun zutenak etorri zitzaizkidan gogora. Pentsatzen egon nintzen zer pena eta min sentituko zuketen haiek txikizio hura ikusi izan balute, eta, beraienganako enpatia izugarria sentitu nuen, halako ezinegon bat, haiek hartutako neke guztiak nola geratu ziren ikusita. Izaten da ba, esate baterako, baserrian, gizaldi eta gizaldietan jardun dutela lanean gure aurrekoek, eta orain sasiak hartuta ikusten denean sentitzen duzun pena eta ezinegona, ba antzeko zerbait.\nTxikizioagatik sekulako mina sentituko zukeen beste lagun bat Jose Mari Zunzunegi da; arte kontuetan sentiberatasun handia zeukalako eta, batez ere, berak eman zituelako ezagutzera, duela 35 urte, dorre horren nondik norakoak eta Protokoloen Artxiboan dauden agiri eta planoak (“La torre campanario de la Iglesia de la Natividad de María en Cestona”, Boletín de estudios históricos sobre San Sebastián, 1983). Zunzunegi hartuko dut, beraz, bidelagun “Aztarka” honetan (bidelagun aparta, bide batez esateko).\nLehendabizi esan behar da eliza eta inguruko etxeak zeharo erre zirela 1549ko sutean (bueno, zeharo ez, Lili sendiaren kapera salbatu zen-eta). Horrela bada, teilatura arteko dorre zatia, hau da, erlojua baino beheragoko zatia, handik gutxira hasi ziren eraikitzen eta XVI. mende bukaeran amaitu zuten, elizarekin batera. Kanpandorrea, ordea, egurrezko egitura zen, gainean lau isuriko teilatuarekin. Ehun urte pasa iraun zuen kanpandorreak itxura harekin, baina jendea ez zegoen gustura: agirietan esaten denez, egurra zeharo hondatuta zegoen, eta hori gutxi balitz kanpaiak nahiko goian ez egoteagatik ez ziten behar bezala aditzen urrutiko baserrietatik.\nKontuak kontu, diru pixka bat eduki behar zuen parrokiak eta dorre berria egitera animatu ziren, zailtasun teknikoak zailtasun, gastuak gastu. 1734. urteko kontuak dira horiek. Bizpahiru urte lehenago eginak ziren Loiolakoak, eta esan behar da gureak baduela antzik hangoekin (batez ere, bi txikienekin). Joseph eta Pedro Ignazio Lizardi aita-seme azkoitiarrak izan ziren hargin-maisuak (Ignazio Donostiako Santa Maria elizaren hasierako lanetan ere ibili zen). Bi urte eskasean (1735-1737) amaitu zituzten lanak eta berehala jarri ziren hiru kanpaiak, Holandatik ekarrita, Beduako portutik barrena.\nAgirietan zoragarri esplikatuta daude egin behar ziren lan guztiak baina luze joko liguke azalpen tekniko guztiak hemen emateak eta ulerrarazteak; ondorioz, xehetasun teknikoei baino gehiago erreparatuko diogu langintzari.\nHarria, gehiena kare-haitza, inguruko harrobietatik ekartzeko agindua zuten harginek, baita sail pribatuetatik aterako bazen ere: “Ez zaio inongo enbarazurik jarriko harginei harria ateratzeko nahi duten tokitik” diote agiriek. Harria zatituta ekartzen zuten plazara gurdi eta idi pareekin, eta plazan bertan ematen zieten behin betiko forma. Egurrezko aldamioek inguratzen zuten dorrea, eta polea bidez altxatzen zituzten harriak. Karea eta hondarra erabiltzen zuten piezak elkarrekin juntatzeko.\nEzertan hasi aurretik, egurrezko egitura zaharra zeharo desmuntatu eta lehen zeuden kanpaiak behera jaitsi eta zimiterioan jartzeko agindua zeukaten, egitura berri batean, obrak irauten zuten bitartean erabili ahal izateko moduan.\nPlazako irudia ez zen izango gaur ikusten dugunaren oso desberdina: aldamioa dorrea inguratzen, harri mordoa plazan zabalduta eta harginak tiki-taka harriak lantzen, landutako harriak non eta nola kokatu behar ziren ondo markatuta, gora igotzeko prest, eta, azkenik, goian muntaketa lanetan. Gauza handia eta ederra egiten ari ziren ziurtasuna edukiko zuten, eta ehunka urte iraungo zuena. Jainkoa zuten lagun eta ez zitzaien burutik pasatu ere egingo aurtengoa bezalako txikiziorik gerta zitekeenik. Edo bai?\nEsan dugu Azkoitian bizi zirela Lizardi aita-semeak. Azkoitia oso suerte txarrekoa izan da kanpandorreekin. XVIII. mendeaz geroztik, bost kanpandorre desberdin ezagutu ditu parrokia-elizak. Lehendabizikoa XVI. mendean egina omen zen eta XVIII. mende hasieran desmuntatu zuten, berria egiteko. 1735eko ilbeltzaren 10ean, Zestoako kanpandorrea egiten hasi baino pixka bat lehenago, txikitu zuen tximistak Azkoitiko bigarren kanpandorre hura. 1742tik 1744ra bitartean hirugarrena eraiki zuten, eta hura ere 1781ean tximista batek kaltetu zuen. 1790 eta 1792 bitartean, laugarrena altxa zuten. 151 urte pasa eta gero, hura ere txikitu egin zuen tximistak 1943ko martxoaren 16an. 1945etik 1947ra bitartean egin zuten bosgarrena, gaur egungoa.\nOrduko hargin zaharren gisara, eta haiei ikasiz, berreraikitzea tokatzen zaigu orain, gure plazak merezi duen itxura izan dezan. Aita Anasagasti frantziskotarrak zioen bezala, “quizás la más bella del País Vasco por su conjunto, menudo y lindo” (agian, Euskal Herriko ederrena, bildua, txikia eta polita delako). Baten batek botako zuen hordago apalagorik, baina tira!\nArgazkia (zatia): Obra kontratua (1735), Zestoako kanpandorrearen kupularena, Zestoako parrokiaren fabrikako maiordomo eta eliztarrak, alde batetik, eta Azkoitiko Jose Perez Lizardi eta Pedro Ignazio Lizardi aita-semearen artekoa.\nGipuzkoako Foru Aldundia. Gipuzkoako Protokoloen Artxibo Historikoa. Erreferentzi kodea: AHPG-GPAH 2/1786,A:73r-81r\nPrevious Article Argazki lehiaketa Aizarnan 2017\nNext Article [BIDEOA] Danbolinen abenduko alearen aurrerapena\n· Urtarrila 2019 (2)· Abendua 2018 (3)· Azaroa 2018 (4)· Urria 2018 (4)· Iraila 2018 (3)· Abuztua 2018 (5)· Uztaila 2018 (5)· Ekaina 2018 (3)· Maiatza 2018 (5)· Apirila 2018 (4)· Martxoa 2018 (4)· Otsaila 2018 (5)


BERBAZ: Idoia Alberdi hats bizigarriaz - Arrosa\n“Arnastea bezain beharrezkoa”, esan ohi dugu. Eta, Jaiotzean, normalean, primeran egiten dugu, inork ez digu irakatsi behar, sartu egiten zaigu airea, barruraino, eta barriro kanpora doa. Etengabe. Jaiotzen garenetik, hil arte. Eta gehiago ere bada hatsa: ipar-orratza, sismografoa, norbere izatearen agerkaria.\nBaina, zer gertatu zaigu, hainbat eta hainbat lagunek, ganoraz arnasten “ahaztu” dugunerako? Nork bere arnaskera dauka, norberarentzat egokia, ez baitago, jakina, molde bakarrik. Eta norberak sentitzen du, argi, galdetuz gero, gustura arnasten duen edo arazotxoak dituen. Eta, arnasari lotuta, zer ez dago? Elikatzea, dantza, kantua, sexualitatea, mintzamena, patxada, arreta, ulermena, ariketa fisikoa, sormena, loa, osasuna, eta abar luzea. Arnasa orekatuz osasuna berreskuratuko dugu. Merezi du, baiki! Eta orekatu dezakegu, norbere kabuz, lan kontzientea eta jarraiaren bidez.\nArazo potolotxoak dituztenak (loa, estresa, antsietatea,…) zein ahotsa, presentzia, mugimendua, adierazkortasuna eta abarrak behar-beharrezkoa duten artistak, irakasleak edo kirolariak agertzen zaizkio Idoiari laguntza bila, sarri. Horretantxe iaioa baita bera, hats bizigarria ezagutzen laguntzen.\nWolfgang Jurgies-ren eskutik trebatu zen sakon, 2008an hasi zen bidean, eta horretara emana da Gallartan bizi dan soraluzetarra, ogibidez ingelera eta alemanera irakasle dabilena.\nEntzun, elkarrizketa interesgarria, eta arretaz begiratu hats bizigarriaren teknikaren aitzindaria, Ilse Middendorf, erreferentzia gisa hor behean duzun bideoan!\nDon Inor Ez (Bide Ertzean)\nwww.respiracionperceptible.es /// idofrei@gmail.com\nIlse Middendorf, aitzindaria, azalpenak ematen, ikusgarri!\nPosted in BerbazTagged #Eleder Aurtenetxe #hats bizigarria #Idoia Alberdi


[2020-I] 126.600 langabe Euskal Herrian, aurreko hiruhilekoan baino 5.800 gutxiago | Gaindegia\n[2020-I] 126.600 langabe Euskal Herrian, aurreko hiruhilekoan baino 5.800 gutxiago\n2020-04-29·an argitaratua , 2020-05-13·an eguneratua\n2020ko lehen hiruhileko datuen arabera Euskal Herriko langabezia tasa %8,49koa da (INE), aurreko hiruhilekoan baino txikiagoa (-0,35). EUSTATen arabera, ordea, langabezia zertxobait handitu da azken hiruhilekoan (+0,22) eta horrek Euskal Herriko langabezia tasa %9,35an kokatzen du. 2019 urteko lehen hiruhilekoarekin alderatuta, ordea, langabezia tasa 0,6 (INE) eta 0,3 (EUSTAT) puntu bitartean apaldu da.\nAzken hiruhilekoan langabezia tasaren jaitsiera garrantzitsua gertatu da Araban (-1,72; INE), eta jaitsiera leunagoa, aldiz, Gipuzkoan (-0,62; INE) eta Nafarroa Garaian (-0,46; INE). Ostera, Bizkaian (+0,14; INE) eta Ipar Euskal Herrian (+0,08; GAINDEGIA) gora egin du langabeziak. EUSTATen arabera langabezia tasa igo egin da Gipuzkoan (+0,70; EUSTAT) eta Bizkaian (+0,60; EUSTAT). Edonola ere, 2019 urteko lehen hiruhilekoarekin alderatuta, langabezia tasa lurralde guztietan da apalagoa Nafarroa Garaian ezik.\nGaur argitaratutako datuak egungo egoera baino osasun larrialdi aurreko egoeraren isla dira, amaitu berri den ziklo baten itxiera gisa ulertu beharrekoak. Ziklo honen azken txanpak langabeziaren gutxitzea ekarri du, nahiz eta Euskal Herrian gogoz kontra lanaldi partzialean zirenen kopurua paretsu mantendu (95.600 pertsona; 2019). Osasun larrialdiarekin, ordea, egoera irauli eta langabezia nabarmen hedatu da, erregistraturiko langabetuen igoerak erakutsi bezala. Uztaila amaierak langabezia-tasaren igoerari buruzko bestelako perspektiba emango du.\n2020ko lehen hiruhilekoaren behin-behineko datuen arabera EB-27ko langabezia tasa berdintsu mantendu da aurreko hiruhilekoarekin alderatuta. Horrela, Euskal Herriko langabezia tasak EB-27an baino 2,0 puntu (INE) handiagoa izaten jarraitzen du. Europan Greziak (%16,4), Espainiak (%14,4), Kataluniak (%10,7) eta Italiak (%9,8) dute Euskal Herria baino langabezia maila handiagoa.


LOGELAKO BILTEGIRAKO APALATEGIAK - OHEAREN BILTEGIAREN GAINEAN - ESTILOA\nZiurrenik erabiltzen ari ez zaren biltegiratzeko espazio bakarra\nBeti interesatzen zait egun hauetan haurrek beren logeletan egiten dutena. Bai, konturatzen naiz baieztapen horrek geriatriko baten antza ematen didala. Baina, larri, egon al ziren hainbeste logela eskainitako marka eta aukera orain dela hamar urte, baita bost urte ere? Instagram, lookbook eta kutxa handien zirkularrei begiratzen diet irrikaz. Baina badakizu zer? Biltegiratzeko ideia eta produktu bikainak daude gainerako guztientzat unibertsitate horretako guztietaz mozorrotuta. Sentitzen al duzu? Esan nahi dut, kasu honetan: hau Simple Over the Bed Space Saver diseinua . Komuneko komuneko armairu izugarri izugarriak gogorarazten badizkit ere, aitortu behar dut, ideia ona dela hormako espazio huts hori guztia lanean jartzea. Kupoi batekin, hau Kohl-ena 50 dolar inguru itzuliko zintuzke, eta ezin diozu prezio bat jarri erakundeari, jendea. Sinistu nazazu. Agian ez nuen horrelako unitate bat nire espazioan egingo, baina hori pentsatzera bultzatu ninduen, zer egin nezake nire ohearen gaineko logelan biltegiratze gehiagorako? Artea bikaina da, baina ez da zehazki nire loreontzien bilduma gordetzen. Edo etxeko landareak horretarako.\nOspatu begiak goiko ohe apal bakarraren gainean. Funtsean zurezko lauza zuriz egindako lauza bat besterik ez da, eta, hala ere, landare-euskarri bat, artearen erlaitz trukagarria eta giro koxkorra nahi duzunean kordako argiak estaltzeko tokia da. Distiratsua!\nApal mugikor batek haurtxoentzako espazio zuzenean funtzionatzen du. Berriz ere, artelanak, dekorazio osagarriak eta baita jostailu bat edo beste egiteko lekua da. Besterik gabe, ez jarri hor zure txikia harrapatu nahian eror litekeen ezer.\n(Irudiaren kreditua: Melanie Rieders)\nNoski, ohe gaineko apaletan ere bikoiztu dezakezu, NYCko estudio honetan frogatzen den moduan. Zure liburuak hor jartzeko ideia maite dut. Edo diplomak ere bai? Horiek enkoadratzeaz arduratu bazara, leku bat aurkitu beharko zenuke.\n(Irudiaren kreditua: Cathy Pyle)\nBenetan hitz egin, hala ere, buruan jotzeaz edo, okerrago bada ere, lo egiten ari zaren bitartean gauzak erortzen zaizkizunean kezkatzen bazara, joan goian eta estu, sabaira, hau da, oheko apalategiekin. Halaber, oso ikusgarriak diren parentesi exageratuak gustatzen zaizkit. Seguru sentiarazten naute, zuri-zuri multzo honi interes bisual pixka bat gehitzen diodanean. Irakurketa argi bat mozteko gainazala eskaintzeko puntu hobariak.\nNoski, apalen egoera hau biltegiratze hutsa baino apaingarriagoa da, baina bildumak nonbaitera joan behar dira. Epaimahaiak ez du zure artisau zeramikarako hauts-tranpa izango litzatekeen ala ez jakiteko, baina hemen ikusitako espazio-sentimendua eta arte nahasketa gustatzen zaizkit.\n(Irudiaren kreditua: Stephanie Strickland)\nEz dago oherik edo espaziorik apal bat egiteko oso txikia, apaintzeko erronka nahi baduzu. Hemen, jabeak bere ohe bikia txoko batean jarri zuen, daybed estiloan, eta, ondoren, liburuen apal bat zuzendu zuen alboan. Oso trebea!\nAdos, hau ez da ohetik kanpoko biltegiratze hutsa, baina logeletako hormako fokalean apalategiak eraikitzeko adibidea da, eta apal horietako batzuk teknikoki ohearen gainean daude. Hemen kontua da logelan sartutako baten beldurrik ere ez izatea. Biltegiratzea beti da zure laguna, nahiz eta asimetrikoa izan eta hormako nitxo baten zati izan. Eta ohea leiho baten aurrean jartzeak kezkatu behar ez lukeen bezala, ez zenuke estres horma baten aurrean aparkatzean ere estresatu behar. Batzuetan lortu duzun arkitekturarekin lan egin behar da.\nZergatik gehitu zerbait ekuazioan bi-bat lortzen duzunean? Hori bai. Biltegiratze integratua duen oheburuz ari naiz. Torontoko etxebizitza honetakoak zure gauzak gordetzeko biltegi itxia eta ezkutua dauka, baita ohe gaineko perka polit bat ere, badakizu zure lanparatxo politetarako.\nAdos, beraz, espazio hauek konbentzitu bazaituzte ohe gaineko biltegiratzeak saiatzea merezi duela, baina zalantzarik baduzu zure horman zuloak jartzeko apalategietarako, hona hemen ohearen gainean prestatutako pare bat gehiago biltegiratze aukerak goian estekatutako Kohl-enaz gain.\nRevere Headboard biltegiratzearekin , 109 dolarretik\nBiltegi itxia nahi duzu zure ohe handiagoarentzako? Orduan, tiraderak dituen erregina / oheburu oso hau izan daiteke erantzuna.\nOhe gaineko apalategia , 149,99 dolar\n(Irudi kreditua: Dorm Co. )\nPartikula-taulen diseinu honek metalezko zerbait baino bi apal eta giro integratuagoa eskaintzen ditu.\nAstrid Liburutegiko Burukada Target-en, 78,99 $\nIrakurtzen ari zarenean aurre egiteko azalera eta liburuak gordetzeko lekua? Ezin hobea.\n* 2014-03-11 lehen aldiz argitaratutako mezu batetik berriro argitaratua - B.M.\nInork ez ditu gorde behar sukaldeko armairu baxuan\nNon erosi Kanpoan Lortutako IKEAko Gauza Horiek


Bizi asko segitzen du Aginagako oilasko biltzaileen festa egunak | Noaua Kultur Elkartea\nHemen zaude: Hasiera » Aisia » Bizi asko segitzen du Aginagako oilasko biltzaileen festa egunak\nBy\tnoaua\ton\t2018-10-12\tin\tAisia, Euskara, Jaiak, Jendartea, Kirola, Kultura\nBizi asko segitzen du, eta etorkizunik badu Aginagako oilasko biltzaileen jai egunak. Jai Batzordeak eginiko deialdiari erantzunez, beteranoak goizean goiz irten dira etxez etxe, trikitilari eta panderojoleak bidelagun zituztela. Eguerdi partean batu zaiei haur eta guraso talde bat Mapil inguruan. Uda giro betean egin dute usadio zahar honi lotutako itzulia.\nOilasko biltzaileekin itzuli dira San Praixkuak. Ostiral eta larunbat honetan ere jai dute Aginagan!\nUrriak 12, ostirala: Oilasko Biltzaileen Eguna\n17:30 Txan magoa.\n18:30 Perkusio tailerra.\n20:00 Patata tortila txapelketa.\n21:00 Gazte afaria karpan.\n22:00 Andoni Ollokiegi bakarlaria.\n23:30 Oharkabe erromeria Eliza Zaharrean.\n02:00 Dj Seymar.\nOndoren, Karaoke baldarra.\nUrriak 13, larunbata: Gaupasa Eguna\n12:00 Molto-moto lasterketa.\n13:00 Tira txinas jaurtiketa.\n16:00 XXXVII. Mus Txapelketa Atarialde Elkartean (izen ematea, 15:30-16:00 artean).\n16:00 Partxis lehiaketa haurrentzat ludotekan.\n17:00 Larrian Gozo taldea Eliza Zaharrean.\n19:00 Elektrotxufla elektrotxaranga.\n24:00 Los Zopilotes Txirriaos eta Laiotz.\n04:00 Dj Txankleta eta Dj JoTaTxo.\n07:30 Elektropapo elektrotxarangaren laguntzarekin errefus-bilketa!


“Oiartzun beti izan da herri bat dantzari oso onak eman dituena eta oso maila altua dute”. Noticias de Navarra\nIzar Etxeberria Dantzari oiartzuarra\n“Oiartzun beti izan da herri bat dantzari oso onak eman dituena eta oso maila altua dute”\nIzar Etxeberria Arruabarrena dantzari oiartzuarrak bosgarren urtez segidan irabazi du berriki Pasai Antxon jokatu den Euskal Herriko Soinu Zahar Txapelketa. Hamabost urte daramatza euskal doinuak dantzatzen\nAitziber Muga - 2017(e)ko azaroaren 12a, igandea - 06:11etan eguneratua\noiartzun- Oarsoaldeko dantzarien maila oso altua da. Izar Etxeberriak nesken artean, Euskal Herriko Soinu Zahar Txapelketan, lehenengo postua lortu zuen, baina bigarren postua beste oiartzuar batentzat izan zen, Katerin Arolarentzat. Gainera, mutilen lehiaketan, XXXVII Gipuzkoar Aurresku txapelketan, lehenengo postua Beñat Salegi errenteriarrarentzat izan. Bere atzetik Iker Sanz lezoarra gelditu zen, iazko irabazlea. Trebetasun eta esfortzu guzti hau herrietan goraipatzen da.\nPasaian urtero jokatzen den Euskal Herriko Soinu Zahar Txapelketako azkeneko bost ediziotan garaile izan zara. Zenbatetan parte hartu duzu txapelketa honetan?\n-Zazpi edo zortzi aldiz parte hartu dut eta, bai, azkeneko bost urtetan irabazi egin dut.\nHainbeste alditan txapelketa irabazteak xarma kentzen dio?\n-Ez da xarma kontu bat. Beti zerbait berria bezala izaten da. Maila oso altua da eta ez duzu espero irabaztea. Gainera egun txar bat izan dezakezu eta hobeto edo okerrago dan-tzatu dezakezu.\nBost txapelketa hauetatik zein izan da zuretzat bereziena? Lehenengoa agian?\n-Denek berezi puntu hori dute. Lehenengo aldia bai erabat apartekoa dela lehenengoa delako eta ez duzulako espero, baina guztiak dute espeziala egiten duten zerbait.\nTxapelketa honen historian zehar beste dantzaririk lortu al du bost aldiz jarraian irabaztea edo zuk duzu errekorra?\n-Nesketan ni naiz lehenengoa baina mutiletan beraien espezialitaean bai egon direla dantzariak bost aldiz irabaztea lortu dutenek.\nAurten Euskal Herriko Soinu Zahar Txapelketako bigarren sailkatua Katerin Arola izan da, oiartzuarra bera ere. Esan daiteke Oiartzunen dantzarekiko zaletasuna eta ohitura handia dela?\n-Bai, Oiartzun beti izan da herri bat dantzari oso onak eman dituena eta txapelketetan dantzari asko ibiltzen dira eta maila altua dute. Pasaiako txapelketan dexente ibiltzen gara.\nUrtean zenbat txapelketatan parte hartzen duzu?\n-Bitan. Adin batetik aurrera, bi txapelketa bakarrik daude, Gipuzkoakoa, Zarautzen jokatzen dena irailean eta gero Pasaian egiten dena. Txikiagoa zarenean beste liga ba-tzuetan parte har dezakezu eta txapelketa gehiago daude.\nPasaiako txapelketa da bereziena?\n-Bai, Euskadi mailan da eta azkenean garrantzitsuena bezala ezagu-tzen da, baina besteak ere badu bere berezitasuna.\nDatorren urtean Pasaiako txapelketan parte hartzeko intentzioa duzu seigarren txapela eskura-tzeko edo goizegi da hori galde-tzeko?\n-Bai, askok egiten didate galdera hori, baina oraindik ez dakit. Datorren urtearen martxaren arabera erabakiko dut.\n-Hirugarren mailan hasi nintzen (zazpi edo zortzi urterekin) Elizalden eta jadanik hamabost bat urte daramatzat dantzan.\nOiartzungo bi ikastoletako, Haur-tzaro eta Elizaldeko, dantzarien artean lehiakortasunik al dago?\n-Ez, bakoitzak bere dantza taldea dauka eta Oiartzunen egiten ditugun ekitaldietan bi ikastoletako dan-tzariek parte hartzen dute. Ondo moldatzen gara.\nDantzari bezala herriko festetan eta ekitaldietan parte hartzen duzu?\n-Gehienetan nire ikasleek parte hartzen dute herriko ospakizunetan. Elizalde ikastolan dantza eskolak ematen ditut.\nNolako esperientzia duzu irakasle moduan?\nZein adinetako ikasleak dituzu?\n-Adin desberdinak daude, baina gehien bat LH1etik seigarren maila bitarte, talde desberdinak daude eta nik eta beste batzuen artean eramaten ditugu.\nEta zuk dantza ikasten jarraitzen duzu?\n-Donostiako eskola dantza taldean aritzen naiz. Astean hiru egun joaten naiz eta egun bakoitzean ordu eta erdiko saioa egiten dugu.\nBeraz beti ikasten jarraitu behar da.\n-Bai, hori da.


Wikiloc - ibilbideak ESTELS DEL SUD-4 FONT FERRERA ATERPEA-CARO ATERPEA - Fredes, Valencia (España)- GPS track\nsenderismo (Ibilbide senderismo en Espainia → Comunitat Valenciana → Fredes )\nESTELS DEL SUD-4 FONT FERRERA ATERPEA-CARO ATERPEA\n2.238 407 5214\nPuertos de Beceite 1: Del refugio de Font Ferrera a Beceite por San Miguel y el embalse de Pena (senderismo)\nEstels del Sud - Etapa 3 de 5 - Refugi Font Ferrera - Caro 2018-04-08 8:29 (senderismo)\nEstels del Sud 4 (Font Ferrera - Monte Caro) + Hayedo del Retaule (senderismo)\nTres dies al Parc Natural de Beseit (tercer dia) Rfu. de Font Ferrera, El Parrizal, Parquin (senderismo)\nNondik gertu Fredes, Valencia (España)\nEstels del Sud ibiladi zirkularra Massis dels Ports mendigune ikusgarrian zehar burutzen da. Bidea kolore urdineko izarrekin markatuta dago. Tarte batzuk oso ondo markatuta daude eta beste batzuetan berriz markaren bat faltan botatzen da. Nik GPSa eraman dut eta ez dut inolako arazorik izan bidea jarraitzeko.\nBeseit/Beceite eta Font Ferrera arteko etapak Matarraña ibaiaren zintzurra zeharkatzen du. Hemen GPSak seinalea galdu dezake, eta trackaren marra ezinezko tokietara joan daikete. Izar urdinak bilatu aurrera jarraitzeko. Bideak ibaiaren ibilgua jarraitzen du eta horma bertikalezko estugune batean ibilgua utzi eta malda tentean gora segi behar da. Puntu hau harkaitz batean “Pas de Romeret” bezala markatuta dago. Behin estugune hau goitik pasatu ondoren ibilgura jaisteko grapa eta kate batekin ekipatuta dagoen horma jaitsi behar da. Hau da Pas de Romeret delakoa eta nahiz eta “erraza” izan, nik uste dut ez dela komenigarria alturarekin inpresionatzen diren pertsonentzat. Hau da 5 etapetan aurkituko dugun toki konprometitua.\nCaro aterpe berria\nDel Vidre koba\nFont Ferrera aterpea\nKaixo, zure lagunak ibilbide interesgarri hau topatu du ESTELS DEL SUD-4 FONT FERRERA ATERPEA-CARO ATERPEA https://eu.wikiloc.com/ibilbide-senderismo/estels-del-sud-4-font-ferrera-aterpea-caro-aterpea-23643176 Ondo izan, Wikiloc - Rutas del Mundo


barren.eus - 'Joker' filma eta 'Goazen' antzezlana izan ziren ikusienak 2019an Herriko Antzokian\nArgitaratua: 2020-02-20 13:49\nElgoibarko Herriko Antzokiak 16.700 ikusle izan zituen 2019an (17.148 ikusle 2018an). Antzezlan eta filme ikusienen berri ere eman du Udaleko Kultura Sailak.\nElgoibarko Herriko Antzokian eman dituzten filmeek, antzerkiek eta musika emanaldiek 2019an izan zituzten audientzien berri eman du Udaleko kultura sailak. Hala, zinema, ikuskizun eszeniko, musika banda eta diferituen artean, guztira 16.715 pertsona pasa ziren iaz Herriko Antzokitik. Gogoratu beharra dago, datu hauetatik kanpo geratzen direla urtean zehar elkarteek zein ikastetxeek antolatzen dituzten jaialdiak. Herriko Antzokiak 2018an 17.148 ikusle izan zituen guztira, eta 2017.urtean aldiz 16.381 ikusle.\nGoazen 2019 antzezlanak, bigarren urtez jarraian, eta Pirritx Porrotx eta Marimotots pailazoen ikuskizunek batu zuten iaz ikusle kopuru handiena, 776 eta 741 ikusle batuz, hurrenez hurren.\nFilmerik ikusiena Joker izan zen 693 ikuslerekin eta haurren kasuan Dumbo, 344 ikus-entzulerekin. Elgoibarko Udal Musika Bandak 3.005 lagun baino gehiago batu zituen guztira, iaz eman zituzten bederatzi kontzertuetan.\nEmaitza "baikorrak" direla zehaztu dute Kultura sailetik. "Elgoibarko Herriko Antzokiak emaitza baikorrekin itxi du 2019ko ekitaldia eta publikoak antzoki honi ematen dion sostengua berretsi du", adierazi dute.\nArloz arlo, emaitza nagusienak hurrengo hauek izan dira:\nJoker: 693 ikusle\nDantza: 566 ikusle\nLa trinchera infinita: 543\nAgur Etxebeste: 463 ikusle\nMientras dure la guerra: 478 ikusle\nHaurren kasuan, filmerik ikusiena Dumbo izan zen, 344 ikuslerekin.\nErlauntza: 290 ikusle\nEl Caserio: 237 ikusle\nGagfather: 182 ikusle\nGoazen 2019: 776 ikusle\nPirritx Porrotx eta Marimots pailazoen 'Musua' ikuskizuna: 741 ikusle\nErbia eta dortoka: 207 ikusle\n'Desconocidos' filma eta 'Goazen' antzezlana ikusienak 2018an Elgoibarko Herriko Antzokian (2019-02-08)


LH 2.ZIKLOA BENTADES: GABONAK!!!\nAbenduaren 22an Olentzero eskolara bisitan etorri zen.\nDenok joan ginen baserritarrez jantzita guapo-guaporik. Familiako hainbat kide etorri ziren ekitaldia ikustera. Aurten, abestu beharrean, Anerekin dantza bat ikasi genuen danori ilusio handiz aurkezteko. Oso ondo irten zitzaigun.\nHator Hator abestu ondoren Olentzero agertu zen eta denok geunden urduri, berarekin batera opariz beterik zegoen zaku handi bat zekarrelako. Dagozkion mosuak emon eta gero, opariak zabaldu genituen txokolatea hartzen genuen bitartean.\nEspero dugu guztiok izatea urte polit eta on bat.\nGUZTIONTZAT OSASUNA ETA POZTASUNA!


Prostituzio-etxe bateko bezeroak drogatu eta lapurtzeagatik atxilotuta\nMadrilgo Poliziak prostituzio-etxe bateko bederatzi langileak atxilotu ditu, bezeroei lapurreta egiteagatik. Poliziaren iturriek aditzera eman dutenez, atxilotuek 8.000 euro inguru lapurtu dituzte.\nEspainiako Poliziak prostituzio-etxe bateko bederatzi langileak atxilotu ditu bezeroei lapurreta egitea egotzita. Poliziaren iturriek emandako informazioaren arabera, atxilotuek 8.000 euro inguru lapurtu dituzte.\nAtxilotu guztien burua 55 urteko Pedro F.C. da, prostituzio-etxeko jabea eta ordainketa guztiak egiten ziren kontu korronteko onuraduna. Buruarekin batera, haren laguntzailea, hiru tabernari eta lau emagaldu atxilotu dituzte. Atxilotuek bezeroak drogatu eta txartelen sinadurak kopiatu eta faltsifikatu egiten zituzten iruzurra egiteko.\nIkerketa-lanak azaroan hasi zituzten, Poliziak zenbait salaketa jaso ondoren. Salaketa guztiak Castellana pasealekuan dagoen Azca inguruko lokal baten gainekoak ziren, eta jasotako informazioa aztertu ondoren, Poliziak ikerketa abiatu zuen. Prostituzio-etxean bertan atxilotu zituen langileak azaroaren 10ean.\nAtzemandako substantzien artean, medikamentu zehatz bateko hainbat kapsula atzeman zizkioten emagalduetako bati. Medikamentu hori muskuluak erlaxatzeko erabiltzen da, eta gaindosiak gizabanakoak moteldu egiten ditu.\nBiktimek jakinarazi dutenez, prostituzio-etxean zerbait edan zuten eta, bat-batean, nekea eta lo egiteko gogoa sentitu zuten. Kontzientzia berreskuratu eta handik irtendakoan, kontu korronteetan eurek baimendu gabe egindako mugimenduak aurkitzen zituzten.\nBezeroak prostituzio-etxearen kanpoaldean erakartzen zituzten propagandaren eta eskaintza berezien bidez. Prostituzio-etxera sartzen zirenean, tabernariek eta emagalduek bezeroei arreta galarazten zioten eta, haien konfiantza bereganatzean, edarian lo egiteko substantzia botatzen zieten. Bezeroak lokartzen zirenean, kreditu txartelak hartu eta iruzurra egiten zuten.\nInformazio gehiago:Eitb: Prostituzio-etxe bateko bezeroak drogatu eta lapurtzeagatik atxilotuta